title: Romanien syrjintä

text: Vuonna 2014 YK:n taloudellisten, sosiaalisten ja sivistyksellisten (TSS) oikeuksien komitea totesi, että Romania ei ole vastannut ratifioimansa TSS-oikeuksien yleissopimuksen velvoitteisiin. Komitean mukaan romanien syrjintä on laajaa. Romanien joutuminen asumaan ala-arvoisissa olosuhteissa ilman puhdasta vettä, vessaa, viemäröintiä, sähköä, lämmitystä, jätehuoltoa tai asunnon käyttöoikeuden suojausta altistaa heidät häätöriskille.


title: Romanien syrjintä

text: Kaakkois-Romaniassa sijaitseva Eforie uhkasi vuonna 2015 häätää jo kolmatta kertaa noin 30 romania, joista puolet lapsia. Kunta vaatii kaikkien maksamattomien velkojen takaisinmaksua ja nykyisen rakennuksen jättämistä, vaikka perheille ei ole annettu minkäänlaista lisätietoa maksettavista veloista, eikä heille ole taattu vaihtoehtoista asuntoa ennen häätöä. Kunnan mukaan se voi velkojen maksun jälkeen tarjota perheille hätämajoituksen sen asumiseen tarkoitetun budjetin rajoissa. Amnesty on vaatinut romanien kunnollista kuulemista ja kunnollisen vaihtoehtoisen asumisen takaamista, niin kuin kansainvälinen ihmisoikeuslainsäädäntö edellyttää. Sen mukaan kollektiivinen häätö ilman lainsäädännön noudattamista vaikuttaa rasistiselta.


title: Romanien syrjintä

text: Vuonna 2012 yli sata romaniperhettä häädettiin laittomasti Belgradn Belvilin slummista. EU-komissio rahoitti 3,6 miljoonalla eurolla asuntoprojektia, jonka avulla Belgradin kaupunki rakentaisi häädetyille kunnollisia asuntoja. Vuonna 2015 yhtään rakennusta ei ollut valmistunut. Perheitä ei ole konsultoitu hankkeen aikana.


title: Romanien syrjintä

text: Häädettyjen nykyinen asuminen ei täytä kansainvälisiä standardeja sopivasta asutuksesta. He ovat viettäneet vuosia ympäri Belgradia konttimajoituksessa kaukana kouluista, sosiaalipalveluista ja työllistymismahdollisuuksista. Kaksi konteista sijaitsee yli 20 kilometrin päässä keskustasta. Välimatkan vuoksi romanit, joista enemmistö on saanut elantonsa keskustassa, joutuvat turvautumaan valtion ruokajonoihin ja sosiaalietuuksiin. Edes tilapäisjärjestelynä eristetyt kontit eivät vastaa kriteereitä asianmukaisista asumisolosuhteista.


title: Romanien syrjintä

text: Elokuussa 2015 Serbian hallitus pysäytti 53 romaniperheen kotien tuhoamisen Grmečin laittomalla asuinalueella Zemunin kunnassa. Kaikille perheille luvattiin uudet asuinpaikat ennen kuin häätöjä toteutetaan.


title: Romanien syrjintä

text: Slovakiassa useat romanien asuinalueet on eristetty muurilla tai asuinalueita on purettu terveys- ja turvallisuussyistä. Vuonna 2010 Slovakian hallitus sitoutui lopettamaan romanien syrjinnän, mutta ei ryhtynyt toimiin sen ehkäisemiseksi. YK:n vuoden 2012 kyselyn mukaan 43 prosenttia ei-erityisluokilla opiskelevista romaneista oli sijoitettu etnisesti eroteltuihin luokkiin. Erottelua tapahtuu etenkin Itä-Slovakiassa. Vuonna 2013 arvioitiin, että erityisluokkien oppilaista jopa 88 prosenttia oli romaneja. Hallitus perusteli romanilasten suhteettoman suurta määrää kehitysvammaisille suunnatuissa luokissa sillä, että romaneilla olisi muita enemmän geneettisiä sairauksia korkean sisäsiittoisuuden vuoksi.


title: Romanien syrjintä

text: Vuonna 2012 oikeus tuomitsi Tatravuorten juurella Kežmarokin piirissä Šarišské Michaľanyn kylässä sijaitsevan koulun romanioppilaiden laittomasta erottelusta eri luokkiin kuin muut luokkatoverinsa. Vuonna 2015 Amnesty havaitsi, että kylän romanioppilaita oli alettu erottaa muista siirtämällä heidät opiskelemaan konteista koostuviin kouluihin. Viranomaiset ovat itse esitelleet konttikoulut vuonna 2013 ratkaisuna tilan ahtauteen ja pääosin romaneista johtuvaan oppilasmäärien kasvuun. Viranoamisten mukaan väestönkehitys on tehnyt erottelusta väistämätöntä. Stráne pod Tatramissa konttikoulu oli rakennettu suoraan romanien asuinalueen yhteyteen. Lasten vanhemmat ovat huolissaan, kuinka lapset pystyvät koskaan integroitumaan ei-romanien kanssa, jos heidät eristetään jo alakouluikäisestä saakka. Muita ongelmia Slovakiassa ovat poliisin julma ja alentava tapa kohdella romaneja ja liiallinen voimankäyttö.


title: Romanien syrjintä

text: Vuonna 2014 YK pyysi Slovakiaa toimimaan romanien syrjinnän ehkäisemiseksi. Hallitus tyrmäsi pyynnön väittämällä, että yhdenvertainen kohtelu oli jo taattu. Huhtikuussa 2015 EU kohdisti Slovakiaan rikkomusmenettelyn rasismidirektiivin perusteella. Rikkomusmenettely on oikeudenkäyntiä edeltävä menettely, johon kuuluu Euroopan komission lähettämä virallinen huomautus, johon tulee vastata määräaikaan mennessä, minkä jälkeen komissio tekee päätöksen siitä, onko maa jättänyt noudattamatta EU:n lainsäädäntöä. Jos on, asia voidaan viedä unionin tuomioistuimeen.


title: Romanien syrjintä

text: Romanit kärsivät edelleen Suomessa muiden ennakkoluuloista. Suomessa on enemmän syrjintää kuin Kreikassa tai Unkarissa. Yhdenvertaisuusvaltuutettu Eva Biaudetin mukaan muut eivät kohtaa romaneita yksilöinä kaikilla elämän alueilla.


title: Romanien syrjintä

text: Romanien syrjintä oli pitkään hyväksyttyä, eivätkä muut ole kunnolla puuttuneet ennakkoluuloihin, joita romaneista on levitetty.


title: Romanien syrjintä

text: Tiedotusvälineet pyrkivät nykyisin aiemmasta poiketen yleensä välttämään ennakkoluulojen lietsomista jättämällä etnisen ryhmän mainitsematta romaneihin liittyvissä kielteisissä uutisissa.


title: Romanien syrjintä

text: Suomen yhdenvertaisuuslaki kieltää etnisen syrjinnän, myös asukasvalinnoissa, sillä ketään ei saa asettaa eriarvoiseen asemaan ilman hyväksyttävää syytä.


title: Romanien syrjintä

text: Vuonna 2014 tehdyn kyselyn mukaan 54,7 prosenttia romaneihin kuuluvista ihmisistä, jotka olivat vuokraamassa tai ostamassa asuntoa yksityiseltä taholta, joutui syrjityiksi etnisen alkuperänsä perusteella viimeisen viiden vuoden aikana. 48,5 prosenttia romaneista, jotka hakivat valtion tuella rahoitettua vuokra-asuntoa kertoi tulleensa syrjityksi. Kun asuntoa oli vuokraamassa kunnalta tai kaupungilta, syrjintää oli vähemmän.


title: Romanien syrjintä

text: Asumisen rahoitus- ja kehittämiskeskuksen (ARA) mukaan valittaessa asukkaita arava- ja korkotukivuokra-asuntoihin "tarkoituksena on, että useita asuntomarkkinoilla vaikeasti asutettavia hakijoita ei asutettaisi samaan taloon ja samalle alueelle".


title: Romanien syrjintä

text: Syyskuussa 2017 perussuomalaisten kansanedustaja Juho Eerolaa epäiltiin kiihottamisesta kansanryhmää vastaan, kun hän kertoi Facebook-kirjoituksessaan sylkeneensä kerjäämässä olleen romanin kohdalla. Lisäksi hän kutsui romanianromaneita rikollisiksi. Kirjoitus oli reaktio Yleisradion uutiseen huumausainerikoksesta, jossa oli epäiltyinä useita Romanian kansalaisia. Perussuomalaisten puheenjohtajan Jussi Halla-ahon mukaan epäily ei antanut aihetta ryhtyä toimenpiteisiin. Hänen mukaansa rikosnimikkeen muotoilu oli hyvin epämääräinen, mikä mahdollisti sen, että rikosepäilyä käytettiin poliittisena lyömäaseena. Huhtikuussa 2018 valtakunnansyyttäjä Raija Toiviainen päätti, että asiassa ei ollut riittävää näyttöä syytteen nostamiseksi.


title: Romanien syrjintä

text: Osa ihmisistä, joille ei lapsena opetettu sujuvaa kirjoitustaitoa ja lukutaitoa, on yhä puuttellinen kirjoitustaito ja lukutaito. Osalla suomen ymmärtämisen taso ei ole niin hyvä, että he olisivat tarpeeksi hyvin selvillä kaikista asioista ja mahdollisuuksista.


title: Romanien syrjintä

text: Suomi ei ole maksanut korvauksia tai pyytänyt anteeksi vuosina 1935–1970 voimassa ollutta Suomen hallitusten pakkosterilointipolitiikkaa, jonka kohteena olivat myös romanit. Suomessa steriloitiin noin 43 000 ihmistä lääketieteellisten, yli 7 500 rotuhygieenisten, yli 3 000 sosiaalisten ja parisataa muiden syiden perusteella.


title: Romanien syrjintä

text: Vuonna 2013 kansanedustaja Pekka Haavisto (vihr) vaatii romanilapsille tarkoitetuissa lastenkodeissa vallinneiden olosuhteiden selvittämistä. Haaviston mukaan hän ehdotti tutkintaa jo muutama vuosi aiemmin, mutta selvittäminen aiheutti kovaa vastustusta korkea-arvoisten viranhaltijoiden taholta. Lapsiin kohdistettiin henkistä, ruumiillista ja seksuaalista väkivaltaa. 1950-luvulla romanilastenkodeissa asuneet ovat tehneet keskimääräistä useammin itsemurhan.


title: Romanien syrjintä

text: Vuonna 2010–2011 sai 79 prosenttia ikäluokasta peruskoulun päättötodistuksen, 19 prosenttia jäi sitä vaille. Päättötodistuksen saaneista 85 prosenttia haki heti toisen asteen koulutusta (lukioon tai ammatilliseen koulutukseen), 15 prosenttia ei hakenut. Vuonna 2017 monilla oppilaitoksilla oli vaikeuksia saada oppilaille työharjoittelupaikkoja syrjinnän takia.


title: Romanien syrjintä

text: Suomalaisissa koulukirjoissa ei kerrota romaneja kohtaan aiemmin tehdyistä vääryyksistä Suomessa tai nykyisestä syrjinnästä, esimerkiksi siitä, miksi romanikieli on uhanalainen. Lapsiasiavaltuutettu Maria-Kaisa Aula toi esille vuonna 2009, että oppikirjat Suomessa käsittelevät romanien (ja saamelaisten) historian edelleen muutamalla lauseella.


title: Romanien syrjintä

text: Verkkolehti Long Playn vuonna 2017 haastattelemat Suomen romanit kertoivat joutuneensa poliisin pysäyttämiksi niin usein, että se oli heille arkista. Heidän mukaansa pysäytysten syy on usein heidän etninen taustansa. Eräs haastatelluista poliiseista myönsi syrjinnän ja sanoi, että romanin autossa on suuremmalla todennäköisyydellä puutteita katsastuksessa, auton kunnossa ja kuljettajan ajo-oikeudessa. Poliisin mukaan romanien autoissa kaikilta kyydissä olevilta kysytään säännöllisesti henkilötodistuksia etsintäkuulutusten tarkastamiseksi. Hänen kokemuksensa mukaan poliisit keskittyvät liikenteessä erityisesti romaneihin. Suomen ulkomaalaislain mukaan etninen profilointi on laitonta ja myös Poliisihallituksen ohje kieltää sen. Poliisiylijohtaja Seppo Kolehmaisen mukaan tiedot ovat huolestuttavia ja poliisi selvittää väitteet rikoksista.


title: Romanien syrjintä

text: Vuoden 2017 tienoilla työhaastattelijat jättivät antamatta työhaastattelukutsuja romaneille, varsinkin jos hakijan nimi viittasi romanitaustaan, tai hakijan tullessa haastatteluun valehtelivat paikan olevan jo täytetty. Kohtelu on työsyrjintää, joka on Suomessa rangaistavaa tuomitsemalla sakkoja tai enintään puoli vuotta vankeutta. Nuoriin kohdistetaan enemmän syrjintää kuin vanhempiin, mutta nuoret ovat töissä vanhempia useammin.


title: Romanien syrjintä

text: Vuonna 2014 tehdyn selvityksen mukaan viimeisen vuoden aikana kaupan myyjät ja vartijat olivat seuranneet romaneita. Vuoden 2018 tienoilla Turussa osassa kaupoista työntekijät syrjivät romaneita käännyttämällä heitä ulos liikkeistä ovella tai suhtautumalla epäasiallisen varautuneesti.


title: Romanien syrjintä

text: Perustuslain mukaan kaikilla, jotka eivät kykene hankkimaan ihmisarvoisen elämän edellyttämää turvaa, on oikeus välttämättömään toimeentuloon ja huolenpitoon.


title: Romanien syrjintä

text: Helsingissä kaupunginjohto yritti vuonna 2011 ja 2012 karkottaa leireissä asuvia köyhistä oloista muuttaneita romaneita purkamalla leirit, mutta ei järjestänyt paikkaa, missä köyhät asunnottomat, kuten romanit voisivat leiriytyä tai asua. Toimia vastustavat mielenosoittajat (Suomeen muuttaneet romanit, muut helsinkiläiset, Vasemmistonuoret ja Vapaa liikkuvuus) perustivat mielenosoitusleirin. Mielenosoitus vaati Helsingin kaupunkia luopumaan romanien ja muiden asunnottomien oleskelun häiritsemisestä Helsingissä ja järjestämään heille inhimilliset majoitusolot. Vastauksena mielenosoitukseen kaupunki teki laittoman päätöksen kieltää telttojen ja muiden ei-pysyvien rakenteiden käytön mielenosoituksissa.


title: Romanien syrjintä

text: Eduskunnan apulaisoikeusasiamiehelle tehtiin vuonna 2016 kaksi kantelua, koska Helsingin kaupungin sosiaali- ja terveysvirasto kieltäytyi järjestämästä hätämajoitusta ulkomaalaisille romaneille. Virasto perusteli kieltäytymistä sillä, että hätämajoituskeskus tarjoaa majoitusta ainoastaan helsinkiläisille. Toiminnan seurauksena suurin osa hätämajoitusta tarvinneista joutui viettämään yönsä ulkona 25 asteen pakkasessa. Kaupunginhallituksen mukaan Hietaniemen palvelukeskuksen vuorokausiraporttiin ei ole kirjattu romanien yhteydenottoa.


title: Romanien syrjintä

text: Helsinki laajensi 2017 papereita vailla olevien ihmisten oikeutta terveydenhuolto-oikeutta "välttämättömään terveydenhoitoon" eli pitkäaikaisten sairauksien (esim. diabetes, mielenterveysongelmat) ennaltaehkäisevään hoitoon ja rokotuksiin. Aiemmin paperittomilla ihmisillä oli oikeus ainoastaan kiireelliseen terveydenhuoltoon ja raskaana olevien ja lasten terveyspalveluihin. Diabetesta sairastavat joutuivat odottamaan, kunnes sairauden tila huononi hätätapaukseksi. Apulaispormestari Sanna Vesikansa ei ottanut kantaa siihen, sisältääkö "välttämätön terveydenhoito" ohitusleikkausta tai tekonivelleikkausta.


title: Romanien syrjintä

text: Suomen romanipoliittisen ohjelman tavoitteena on tehdä Suomesta Euroopan edelläkävijä romanien yhdenvertaisen kohtelun edistämisessä. Hallitus laati ensimmäisen romanipoliittisen ohjelmansa vuosille 2010–2017 ja seuraavan ohjelman vuosille 2018–22. Toisessa ohjelmassa yksi kolmesta painopisteestä on syrjintä, mikä lisäksi ohjelma painottaa koulutusta ja työllisyyttä.


title: Romanien syrjintä

text: Terveyden ja hyvinvoinnin laitos (THL) aloitti vuoden 2017 alussa romanien hyvinvointitutkimuksen ("Roosa") tutkiakseen romanien hyvinvointia, terveyttä, toiminta- ja työkykyä ja palvelujen käyttöä. Tutkimus on viimeksi tehty vuonna 1970. Tutkimus on herättänyt huolta etnisestä profiloinnista ja tietojen väärinkäytöstä. THL:n mukaan tarkoitus on tiedon avulla suunnitella ja kehittää sosiaali- ja terveyspalveluita, jotka huomioivat romanien kulttuurin.


title: Romanien syrjintä

text: Tšekissä harjoitetaan yhä romanilasten laajaa rotuerottelua valtaväestöstä. Lapsia sijoitetaan vain romaneille tarkoitettuihin kouluihin ja luokille, joissa tarjotaan heikkotasoista opetusta, tai kouluihin, jotka on tarkoitettu lapsille, joilla on lievä kehitysvamma. Yli kolmasosa näiden ryhmien oppilaista on romanilapsia. Opettajien avoin ennakkoluuloisuus on yleistä. Syrjintä vähentää romanien työllistymismahdollisuuksia.


title: Romanien syrjintä

text: Euroopan komissio aloitti syyskuussa 2014 ensimmäisen rasismidirektiivin perusteella tehtävän virallisen rikkomusmenettelyn Tšekkiä vastaan romanilasten syrjinnän takia.


title: Romanien syrjintä

text: Marraskuussa Tšekin hallitus myönsi, että romaneihin kohdistuu edelleen syrjintää etenkin asumisessa, koulutuksessa, terveydenhuollossa ja työmarkkinoilla. Se kuitenkin totesi, ettei EU-komissiolla ole toimivaltaa koulutukseen liittyvissä kysymyksissä, ja ilmoitti, että jo olemassa olevat toimenpiteet ovat täysin riittävät ongelman ratkaisemiseksi.


title: Romanien syrjintä

text: Miskolcin kaupunki päätti purkaa romanivaltaisen huonokuntoisen asuinalueen vuokrasopimukset toukokuussa 2014. Siitä lähtien se on häätänyt asukkaita. Maaliskuussa 2015 noin 120 perhettä joutui kodittomaksi, eikä heille tarjottu uutta asianmukaista asuinpaikkaa tai korvauksia häädöstä aiheutuneista menetyksistä. Toukokuussa 2015 Unkarin korkein oikeus tuomitsi kunnan toimet laittomiksi, koska kunta rikkoi yhdenvertaisuuslainsäädäntöä, romanien oikeuksia yksityis- ja perhe-elämään sekä vapaaseen liikkumiseen.


title: Romanien syrjintä

text: Myös Euroopan unionin perusoikeuksien toimisto on kritisoinut Miscolcin toimia. Toimisto vaatii kesäkuussa 2015 kuntaa ehkäisemään pakkohäätöjä ja tekemään yhteistyötä kansalaisjärjestöjen kanssa, jotta slummien lopettamiseksi löytyisi kokonaisvaltainen ratkaisu. Asukkaiden mukaan kunta ei kuitenkaan ole neuvotellut heidän kanssaan, vaan poistumisaikaa on vain pidennetty toistuvasti. Noin sadasta perheestä ainoastaan kahdeksalle on tarjottu vaihtoehtoista asuntoa.


title: Romanien syrjintä

text: Amnestyn "romanien oikeudet -verkosto" kampanjoi Euroopan unionin alueella romanien oikeuksien puolesta. Se vaikuttaa EU:n viranomaisiin romanipolitiikan vahvistamiseksi, vetoaa Romanian viranomaisiin pakkohäädetyn romaniyhteisön oikeuksien puolesta ja tiedottaa uutiskirjeessään romanien asemasta.


title: Romanien syrjintä

text: Euroopan parlamentti vaati istunnossaan 15. huhtikuuta 2015 lisätoimia syrjinnän, viharikosten ja vihapuheen lopettamiseksi. Parlamentaarikot kehottivat EU-maita noudattamaan rasismidirektiiviä syrjinnän poistamiseksi ja ehkäisemiseksi.


title: Romanien syrjintä

text:
Kun romanit saapuivat Eurooppaan 1300-luvulta alkaen, heihin suhtauduttiin aluksi yleensä myönteisesti, sillä he olivat taitavia muusikkoja, hevosenhoitajia, käsityöläisiä, ennustajia ja sotilaita. Kun Länsi-Euroopan ylimysten kiistat loppuivat ja sitä myöten sodat, moni romani ammattisotilas ryhtyi ryöväriksi, mikä leimasi lopulta kaikki romanit, ja katolisen kirkon ja monen kuninkaan asenne romaneita kohtaan kääntyi kielteiseksi. Varsin pian romaneita alettiinkin vainota, vangita ja karkottaa. Syrjintä kirjattiin eri maiden lakiin, ja sitä on jatkunut nykypäivään saakka. Monessa maassa romanien läsnäolo kiellettiin hirttotuomioiden uhalla. Ranskassa romanimiehet pakotettiin usein kaleeriorjiksi, ja naiset ja lapset lähetettiin luostareiden kehruuhuoneisiin orjiksi. Romaniassa romanit olivat satojen vuosien ajan maaorjina.
Hyvin oikeistolaisesti ja kansallismielisesti ajattelevat ihmiset murhauttivat romaneita Saksassa ja sen liittolaismaissa joukkotuhonnassa eli porajmosissa. Kansanmurhassa surmattiin yli 500 000 romania (ihmiskokeissa, pakkotöissä ja vanki- /keskitysleireillä). Vuoden 2010 paikkeilla julkaistujen tietojen mukaan joukkotuhonnassa tapettiin vuosina 1939–1945 noin 1 500 000 – 3 500 000 romania. Romanien asunnot tuhottiin ja tavarat varastettiin. Hallitukset eivät ole maksaneet korvauksia uhreille tai heidän omaisilleen.


title: Romanien syrjintä

text: Pohjoismaissa romanimiehet lähetettiin keskiajalla helposti vankilaan tai linnoitustyöhön ja naiset kehruuhuoneisiin. 1500-luvulla korostettiin Ruotsi-Suomen yhtenäisyyttä uskonnollisesti, kielellisesti ja kulttuurisesti, mikä rajasi romanit ulkopuolelle lainsuojattomiksi. Heiltä kiellettiin kaikki kirkolliset toimitukset (kastaminen, sairaanhoito, avioliitto, kuolleiden hautaaminen kirkon hautausmaille).


title: Romanien syrjintä

text: Vuonna 1637 kuningatar Kristiina määräsi kaikki Ruotsissa asuvat miespuoliset romanit hirtettäväksi ja vaimot ja lapset karkotettaviksi. Laki oli todennäköisesti tarkoitettu pelotteeksi estämään romanimaahanmuuttajien maahantulo muualta Euroopasta, sillä asetuksen toimeenpanosta ei huolehdittu eikä yhtään romania lain takia tiettävästi hirtetty. Muutaman vuoden kuluttua lakia lievennettiin niin, että vain rikoksiin syyllistyneet romanit voitiin hirttää.


title: Romanien syrjintä

text: Kustaa III:n aikana 1700-luvun lopulla kaikki Ruotsissa asuvat romanit karkotettiin Suomeen. Suomessa romaneja syytettiin usein irtolaisuudesta erityisesti 1700- ja 1800-luvuilla.


title: Romanien syrjintä

text: 1900-luvulla syrjintä muuttui järjestelmälliseksi ja laajeni kaikkialle yhteiskuntaan. Vuosina 1914–1954 Ruotsi kielsi romaneita muuttamasta Ruotsiin. Ruotsi rekisteröi romaneita järjestelmällisesti 1920–1940-luvuilla. Ennen vuotta 1952 Ruotsi ei myöntänyt Ruotsin kansalaisuutta niille romaneille. Ruotsin evankelis-luterilainen kirkko vastasi 1950-luvulle asti väestötiedoista, ja papit jättivät joskus merkitsemättä romaneita kirkonkirjoihin, jolloin he eivät olleet missään kirjoilla. Merkitessään romaneja kirkonkirjoihin kirkko käytti T-tunnusta. T tuli sanasta tattare, kulkuri.


title: Romanien syrjintä

text: Ruotsin parlamentaarinen köyhäinhoitolakikomitea ilmoitti 1923, että romanien sekottuminen ruotsalaiseen kansanheimoon huonontaisi rotua. Sen jälkeen romaneja pakkosteriloitiin, heidän kallojaan mitattiin ja älykkyyttään testattiin tavoitteena löytää ei-toivottuja piirteitä. Asunnon vuokraaminen romanille kiellettiin, ja vuokrauksesta rangaistiin sakoilla. Sen jälkeen romaneija ei voitu henkikirjoittaa (laittaa kunnan väestöluetteloon), koska heillä ei ollut pysyvää osoitetta. Valtio ei maksanut alaikäisistä lapsilisiä, eivätkä he päässeet kouluun. Romanit eivät saaneet työtä eivätkä eläkettä, eivätkä he voineet äänestää.


title: Romanien syrjintä

text: Kirkon lisäksi muutkin keskeiset viralliset instituutiot syrjivät romaneja vuosikymmeniä, ilman että romanien valitukset olisivat johtaneet toimenpiteisiin. Tukholman kaupunki rekisteröi romaneja vuoteen 1996 saakka, sosiaalitoimen virkailijat tekivät romaniperheisiin kotikäyntejä. Niiden perusteella jokainen sai merkinnän ja päätyi kansioon. "Hel Z" oli kokonaan romani, "halv Z" vain puoliksi. Z tuli sanasta zigenare, mustalainen. Virkailijat arvioivat romanien älykkyyttä, kodin siisteyttä, koulumenestystä, puolisoiden suhteita sekä "musikaalisia ja taiteellisia valmiuksia".


title: Romanien syrjintä

text: Suuri osa romaneihin 2010-luvulla kohdistuvasta syrjinnästä johtuu 1900-luvun hallinnon harjoittamasta syrjinnästä.


title: Romanien syrjintä

text: Yksi pahimmista romanien vainoista oli Saksassa, jossa kansallismielinen hallitus kohdisti romaneihin joukkotuhonnan. Hallituksen mukaan romanit eivät kuuluneet samaan "rotuun" kuin muut saksalaiset. Se kielsi romanien ja muiden saksalaisten väliset avioliitot ja romanien työskentelyn valtion työpaikoissa ja monissa ammateissa. Kansallissosialistit pakkosterilisoivat yli 12-vuotiaita "epäsosiaalisina" ilman nukutusta ja pakkoabortoivat raskaana olevia romaneita.


title: Romanien syrjintä

text: 2.−3. elokuuta 1944 natsit murhasivat 2 897 romania Auschwitz-Birkenaun keskitysleirillä, minkä muistoksi 2. elokuuta on ehdotettu romanien toisen maailmansodan aikaisen kansanmurhan muistopäiväksi.


title: Romanien syrjintä

text: Ennen vuotta 1919 Suomi ei myöntänyt Suomen kansalaisuutta romaneille. Siksi he eivät saaneet asettua vaaleissa ehdolle eivätkä äänestää. Suomessa äänioikeus kiellettiin ihmisiltä irtolaisuuden perusteella eduskunta- ja presidentinvaaleissa vuosina 1906–1972 ja kunnallisvaalissa vuonna 1919. Kielto oli voimassa kolme vuotta pakkolaitostuomion jälkeen. Irtolaisten äänioikeuskielto kohdistui asunnottomiksi jääneisiin, osaan romaneista ja seksiä julkisilla paikoilla myyneisiin ihmisiin.


title: Romanien syrjintä

text: 1900-luvun alussa Suomeen, kuten muihinkin Pohjoismaihin, luotiin erillinen romanirekisteri.


title: Romanien syrjintä

text: Syksyllä 1942 Siirtoväen huollon keskuksen johtaja Urho Kekkonen totesi, että "mustalaisia varten lienee perustettava keskitysleiri, eihän niistä muuten selviä". Samoihin aikoihin hän kirjoitti Suomen Kuvalehdessä nimimerkillä Pekka Peitsi, että romanit ovat ryhmä työtä vieroksuvia, toimettomina kierteleviä joukkioita, joka "muodostaa räikeän epäsoinnun siinä työn ja ponnistuksen soitossa, jota maa on tulvillaan".


title: Romanien syrjintä

text: Kekkosen keskitysleiriehdotus pantiin toimeen, ja tammikuussa 1943 aloitti toimintansa Suomen ensimmäinen romanimiehille tarkoitettu työleiri. Myös romaninaiset joutuivat vastaavanlaiselle leirille. Moni määrättiin sinne vuoden 1936 irtolaislain perusteella. Pakkotyötä tekeville maksettiin pientä palkkaa, josta vähennettiin majoitus-, ruoka- ja vaatetuskulut. Metsätyöleireillä oli tehtävä vähintään 75 mottia, ennen kuin pois pääsyä saatettiin harkita. Kumpikaan leiri ei toiminut pitkään. Suomen hallituksen ylläpitämä historianäkemys ei luokittele leirejä keskitysleireiksi.


title: Romanien syrjintä

text: Yli kolmasosa Suomen romaneista asui Karjalassa, jonka Neuvostoliitto valtasi. Jatkosodan jälkeen viranomaiset syrjivät romaneja asuttamisessa, mikä johtui avoimesti ilmituodusta rasismista. 1950-luvulla moni Karjalasta paennut romani päätyi pääkaupungin alueelle, koska siellä oli muuta maata enemmän toimeentulomahdollisuuksia. Ihmiset joutuivat kuitenkin asumaan kaupunkien reunamien slummialueille, pahimmillaan he olivat asunnottomina, tekivät metsiin majoja ja rakensivat hätäisesti ahtaita hökkeleitä. Sanomalehtien silloinen uutisointi huonoissa oloissa asumaan joutuvista romaneista oli hyvin samankaltaista kuin 2000-luvun (yksipuolisen kielteiset, vihaiset ja asianomaiset sivuuttavat) uutiset Romaniasta Suomeen tulleista romaneista. "Asunnottomuuden aiheuttamien huonojen olojen ja rasistisen eristämisajattelun takia iso osa 1950- ja 1960-lukujen aikana alaikäisinä olleista romaneista huostaanotettiin lastenkoteihin. Noin puolet alaikäisistä sijoitettiin lastenkotiin tai sijaisperheeseen ainakin joksikin aikaa.


title: Romanien syrjintä

text: Suomen ollessa Venäjän vallan alla korostettiin romanien sulauttamista. Sitä kannatti myös vuonna 1895 asetettu komitea, joka pohti "mustalaiskysymyksen" ratkaisua. Sen tavoite oli hävittää romanikulttuuri Suomesta nostamalla romanien sivistystasoa ja näin sulauttamalla kulttuuri valtakulttuuriin. Komitea ehdotti kirkollisten toimitusten (kuten avioliiton) sallimista romaneille, koska ne lisäisivät kirkon valvontavaltaa, mutta komitean mietintöjä ei taloudellisista syistä pantu toimeen.


title: Entente Orléanaise Loiret

text: Entente Orléanaise Loiret on ranskalainen koripalloseura, joka sijaitsee Orléansissa. Joukkue nousi kaudeksi 2006–2007 ensimmäistä kertaa Pro A:han.


title: Linda Medalen

text: Linda Medalen (s. 17. kesäkuuta 1965) on norjalainen jalkapalloilija. Hän on osallistunut naisten maailmanmestaruuskilpailuihin vuosina 1991, 1995 ja 1999. Vuonna 1995 hän voitti maajoukkueen kanssa maailmanmestaruuden. Vuonna 1996 hän sai Atlantassa maajoukkueen kanssa olympiapronssia. Hän on lesbo.


title: Linda Medalen

text: Medalen on pelannut paitsi Norjassa, myös Japanissa. Hän on lisäksi ollut armeijan ja poliisin palveluksessa sekä yksityisetsivänä.


title: Linda Medalen

text: Medalen istuu nykyisin Askerin kunnallisvaltuustossa Høyre-puolueen edustajana.


title: Maksim Šostakovitš

text: Maksim Dmitrijevitš Šostakovitš (s. 10. toukokuuta 1938 Leningrad) on venäläinen kapellimestari ja pianisti. Hän on Dmitri Šostakovitšin ja Nina Varzarin toinen lapsi; hän syntyi tyttären Galinan jälkeen.


title: Maksim Šostakovitš

text: Vuodesta 1975 lähtien hän on johtanut ja tehnyt tunnetuksi isänsä harvinaisia teoksia.


title: Maksim Šostakovitš

text: Šostakovitš opiskeli Moskovan ja Leningradin konservatorioissa, ja hänestä tuli vuonna 1971 Neuvostoliiton radion ja television sinfoniaorkesterin pääkapellimestari. Hän johti muun muassa isänsä 15. sinfonian ensiesityksen. Vuonna 1981 hän emigroitui poikansa Dmitri Maksimovitšin kanssa Yhdysvaltoihin. Hän palasi Pietariin vuonna 1994 ensimmäisen kerran sitten vuoden 1981 johdettuaan vuorotellen New Orleansin sinfoniaorkesteria ja Hongkongin filharmonista orkesteria.


title: Maksim Šostakovitš

text: Maksim kantaesitti isänsä pianokonserton nro 2 F-duuri vuonna 1957. Vuonna 1992 hän levytti Nikolai Mjaskovskin sellokonserton; solistina oli Julian Lloyd Webber ja orkesterina Lontoon sinfoniaorkesteri. Maksim Šostakovitš on levyttänyt isänsä kaikki 15 sinfoniaa Prahan sinfoniaorkesterin kanssa.


title: Maksim Šostakovitš

text: Hänen poikansa Dmitri Maksimovitš Šostakovitš on pianisti.


title: WolfQuest

text: WolfQuest on yhdysvaltalainen, englanninkielinen 3D-simulaatiopeli. WolfQuestissa pelihahmona toimii susi (Canis lupus). Pelin ajatus on opettaa pelaajalle suden käyttäytymistä ja ekologiaa, ja se on katsaus suden elämään. Pelin aikana sudelle hankitaan kumppani, kasvatetaan ja hoidetaan pentuja, joista aikuisiksi kasvaessaan tulee pelaajan oma lauma. WolfQuest-pelissä pelaajan ensimmäinen askel on luoda oman sutensa, päättää sen nimen, sukupuolen, värityksen, nopeuden, voiman ja kestävyyden. Ensimmäisessä episodissa voi mm. etsiä kumppanin, metsästää vapitihirviä ja jäniksiä, sekä vartioida haaskoja harmaakarhuilta ja kojooteilta. Pelin maastona toimii Yellowstonen kansallispuisto. Alue on rajattu. WolfQuestissa on erikseen yksin- ja moninpelitila, joista jälkimmäisen periaatteena ei ole oman suden kehittäminen, vaan toiminta muiden online-pelaajien kanssa.


title: WolfQuest

text:
WolfQuest on jaettu episodeihin, joista uusin on "Slough Creek - Survival of the Pack" "Deluxe". Siihen on lisätty uusia toimintoja :
-Pelissä voi sataa vettä (Slough Creekissä myös lunta)
-Peliin lisättynä talvi (vain Slough Creekissä pesää etsiessä)
-Peliin lisätty vuorokaudenajat
-Multiplayer- Chattiin mahtuu enemmän susia
- Ukkosella salamointia.


title: WolfQuest

text: Amethyst Mountainissa on syksy ja se aloitetaan yksinäisellä sudella, joka etsii itselleen parin tavattuaan kolme muuta sutta. Pelin toinen osa "Slough Creek - Survival of the Pack" julkaistiin 11. maaliskuussa 2010. Tässä osassa pelaajan susiparilla on pentuja, ja on kevät. Alun perin oli suunnitelmissa, että toisessa osassa olisi talvi ja vasta kolmannessa kevät, mutta talvi päätettiin hypätä yli, koska juuri pentuihin kohdistui suuria paineita ja pelkkä parin kanssa vaeltaminen olisi ollut aivan samanlaista kuin Amethyst Mountainissa, ainoana erona lumi. Slough Creekin jälkeen tehdään todennäköisesti - mikäli budjetti sallii - kolmas osa, jossa pennut ovat täysikasvuisia ja pelaajalla on johdettavanaan oma laumallinen susia.


title: WolfQuest

text: Ensi syksynä (jossakin vaiheessa) tulee olemaan myös maksullinen, uusin WolfQuest (2.7), jossa uusia ominaisuuksia ovat:


title: WolfQuest

text:
-Uusia värejä susille.
-Hirvet ja kumppanit ovat paljon älykkäämpiä.
-Silmänvärit (ei ole vielä varmistettu).
-Eläinten jättämiin jälkiin vaikuttaa nyt myös tuuli.
-Pannat.
-Arvet.
-Uusi kenttä, ei koske yksinpeliä.
-Terveet ja vahvat lehmät (hirvet), puolustavat itseään kuten härät. Heikommat hirvet pakenevat.
-Yksityisissä moninpeleissä on ääni chatti ja teksti chatti, suodatettu kuitenkin tuhmien sanojen listalta.
-Auto-savetus, ei välttämättä toimi tableteilla.
-Saavutuksia saa pelatessa.
-Dispersal (saatavilla olevat vaihtoehtoiset kumppanit) sudet määräytyvät pelaajan XP:n mukaan


title: WolfQuest

text: WolfQuest on kehitetty Macintoshille, jonka lisäksi se toimii myös Windowsilla.


title: WolfQuest

text: WolfQuestista on tekeillä tablet-versio iPad-Android ja Kindle tableteille. Se ilmestyy vuoden 2014 loppupuolella,WQ:n virallisilla sivuilla tarkempaa tietoa.


Bobby Vinton Sings Satin Pillows and Careless on Bobby Vintonin kolmastoista studio albumi, joka julkaistiin tammikuussa 1966.


title: Bobby Vinton Sings Satin Pillows and Careless

text: There were two singles that came from this album: "Satin Pillows" ja "Petticoat White (Summer Sky Blue)."


text:
Albumilla on cover versiot "Everyone's Gone to the Moon" ja "Someday (You'll Want Me to Want You)."Albumit - Billboard (North America)
Singlet - Billboard (North America)


title: Sofiane Daoud

text: Sofiane Daoud (s. 8. tammikuuta 1975 Oran) on algerialainen entinen jalkapalloilija. Hän edusti urallaan muiden muassa MC Orania ja WA Tlemcenia. Daoud pelasi lisäksi Algerian jalkapallomaajoukkueessa ja osallistui vuoden 2006 maailmanmestaruuskilpailujen karsintaan.


title: Pahat viinit

text: Pahat viinit on rap-duo Hannibalin & Sopan ensimmäinen studioalbumi. Albumi julkaistiin 25. toukokuuta 2005 3rd Rail Musicin kautta. Albumilta on julkaistu yksi single, "Lissää vinkunaa", ja siitä on myös kuvattu musiikkivideo.


title: Pyhän nimen katedraali

text: Pyhän nimen katedraali () on roomalaiskatolinen katedraali Chicagossa Yhdysvalloissa ja Chicagon roomalaiskatolisen arkkihiippakunnan tuomiokirkko, joka vihittiin käyttöön 21. marraskuuta 1875. Se rakennettiin vuoden 1871 suuressa tulipalossa tuhoutuneiden kahden kirkon tilalle.


title: Jenniina Halkoaho

text: Jenniina Mira Marjaana Halkoaho (s. 3. helmikuuta 1982 Suodenniemi) on suomalainen yleisurheilija. Hän edustaa Suodenniemen Urheilijoita ja häntä valmentaa Stefan Myntti.


title: Jenniina Halkoaho

text: Halkoaho saavutti Bydgoszczin alle 18-vuotiaiden MM-kilpailuissa 1999 hopeaa pituushypyssä tuloksella 624 cm. Aikuisten maaotteluissa hän on edustanut Suomea vuodesta 2001 lähtien. Parhaimmillaan hän on sijoittunut kolmanneksi Suomi–Ruotsi-maaottelun 400 metrin aitajuoksussa Helsingissä 2008. Samassa maaottelussa hän oli voittamassa 4 × 400 metrin viestiä.


title: Jenniina Halkoaho

text: Halkoaho on saavuttanut Kalevan kisoissa hopeaa 400 metrin juoksussa 2009 sekä 400 metrin aitajuoksussa 2006, 2008 ja 2011. Pronssia hän on saanut pituushypyssä 2004, seitsenottelussa 2005, 400 metrillä 2008 ja 2011 sekä 200 metrin juoksussa 2009. Sisäratojen SM-kilpailuissa hän on saanut kultaa 400 metrillä 2007, hopeaa 300 metrin aitajuoksussa 2006, 400 metrin aitajuoksussa 2009 ja 400 metrin juoksussa 2011 sekä pronssia 200 metrillä 2007.


title: Jenniina Halkoaho

text: Halkoaho valmistui ylioppilaaksi Lavian lukiosta vuonna 2001 ja kauppatieteiden maisteriksi Vaasan yliopistosta 2006. Hänen väitöskirjansa "Identiteettiä rakentava median kuluttaminen – tarkastelussa kuluttajien suhteet suosikkitelevisio-ohjelmiinsa" tarkastettiin Vaasan yliopistossa 15. kesäkuuta 2012. Syksyllä 2012 hän aloitti markkinoinnin yliopisto-opettajana Vaasan yliopistossa.


title: Jenniina Halkoaho

text: Jenniina Halkoahon sisko Johanna on myös yleisurheilija.


title: David Tournay

text: David Tournay (s. 28. lokakuuta 1983) on ranskalainen malli ja näyttelijä. Hänen tunnetuin roolinsa on Léo Legrenne vuosina 2007–2008 kuvatussa televisiosarjassa "Kesärakkaus".


title: Bruce Kessler

text: Bruce Kessler (s. 23. maaliskuuta 1936) on entinen yhdysvaltalainen F1-kuljettaja.


title: Bruce Kessler

text: Kessler aloitti kilpailu-uransa 16-vuotiaana Jaguar XK120 -autolla urheiluautokilpailuissa Yhdysvalloissa. Vuonna 1956 hän voitti 500-kuutioisten Club of America -mestaruuden. Hän oli myös vuoden 1958 USAC Road Racing Championshipin -luokassa kolmas.


title: Bruce Kessler

text: Kessler osallistui yhteen F1-osakilpailuun kaudella 1958, Monacon GP:hen. Hän kuitenkin karsiutui Bernie Ecclestonen yksityistiimin autolla eikä päässyt starttaamaan kilpailuun. Hän oli aika-ajoissa 21. kun kilpailijoita oli 28. Hän ajoi myös sarjaan kuulumattomissa kilpailuissa.


title: Bruce Kessler

text: Vuonna 1959 Kessler joutui Pomonassa vakavaan onnettomuuteen ja vajosi koomaan muutamaksi päiväksi. Onnettomuus päätti hänen kilpa-ajajan uransa.


title: Bruce Kessler

text: Nykyään Kessler on elokuvaohjaaja. Hän on ohjannut monia TV-sarjoja ja TV-elokuvia.


title: Danny Kladis

text: Danny Kladis (10. helmikuuta 1917 Crystal City, Missouri – 26. huhtikuuta 2009 Joliet, Illinois) oli yhdysvaltalainen autourheilija. Hän ajoi Indianapolis 500 -kilpailuissa. Hän osallistui kahdeksaan Indianapolis 500 -kilpailuun kausina 1946, 1949–1952, 1954–1955 ja 1957. Hän pääsi mukaan kilpailuun vain vuoden 1954 kilpailussa, jossa hän jakoi autonsa Spider Webbin kanssa. Hän keskeytti kierroksella 30 bensapumppuongelmiin.


title: Danny Kladis

text: Kladis kilpaili Midget cars -sarjoissa vuonna 1935. Toisen Maailmansodan aikana hän oli taistelulentäjänä Yhdysvaltain armeijassa. Hänet valittiin National Midget Auto Racing Hall of Fameen vuonna 2007.


title: Danny Kladis

text: Kladis oli seitsemän lapsen isä. Hän oli 92-vuotiaana vanhin elävä entinen Indianapolis 500 -kuljettaja.


title: Tykopaatti

text: Tyko Haapala, joka tunnetaan paremmin taiteilijanimellään Tykopaatti, on Luopioisista kotoisin oleva, nykyään Tampereella vaikuttava rap-artisti ja rumpali.


title: Tykopaatti

text: Tykopaatti aloitti musikaalisen uransa jo 10-vuotiaana rumpujen soitolla, Motörheadin innoittamana. Tuohon aikaan rap ei vielä kiinnostanut nuorta Haapalaa. Kiinnostus hip hop -musiikkiin syntyi Haapalan ostettua ystävältään hip hop -yhtye Naughty by Naturen kasetin. Omien riimien kirjoittamisen Tykopaatti aloitti vuonna 2003. Aluksi hän räppäsi englanniksi nimellä "Frankly Irrational". Tykopaatti kuului myös noihin aikoihin Underground Zoo -nimiseen hip hop -yhtyeeseen, johon kuului myös mm. hänen serkkunsa.


title: Tykopaatti

text: Tykopaatin ensimmäinen sooloalbumi, "Juomaripoika", julkaistiin Joku Roti Recordsin kautta 26. syyskuuta 2007. Toinen sooloalbumi, "Luopioisten luja", julkaistiin puolestaan 3. joulukuuta 2008 myös Joku Rotin kautta. Tyko oli mukana perustamassa Alavala-yhtyettä vuonna 2008, mutta erosi yhtyeestä syksyllä 2013 useiden muiden musiikkiprojektiensa vuoksi.


title: Tykopaatti

text: Tykopaatti soittaa rumpuja edelleen seuraavissa yhtyeissä: Jo' Buddy & Down Home King III, Groovy Eyes, Hank & Frank, Joku Roti Mafia ja Hobo News. Jälkimmäisimpään yhtyeeseen kuuluvat Tykopaatin lisäksi rap-artistit Hannibal, Edorf ja Kilari Audio. Tyyliltään yhtye on kantria ja se aloitti toimintansa vuonna 2009.. Tykopaatin kolmas pitkäsoitto "Bäk in bisnes" julkaistiin 4. huhtikuuta 2014 Monsp Recordsin kautta. Albumin kappaleesta "Puistossa" julkaistiin musiikkivideo joulukuussa 2011, ja kappaleesta "Huono maine" maaliskuussa 2014. Albumin nimikkokappaleesta "Bäk in bisnes" julkaistiin musiikkivideo huhtikuussa 2014.


title: Väkirehu

text: Väkirehut ovat rehuja, joissa on runsaasti ravintoaineita.


title: Marc Gasol

text: Marc Gasol i Sáez (s. 29. tammikuuta 1985 Barcelona) on espanjalainen koripalloilija, joka pelaa NBA-joukkue Memphis Grizzliesissä.


title: Marc Gasol

text: Los Angeles Lakers varasi Gasolin 48. vuorolla . Hän pelasi tulokaskautensa NBA:ssa kaudella 2008–2009 tehden ottelua kohden 11,9 pistettä ja 1,1 torjuntaa, ottaen 7,4 levypalloa ja antaen 1,7 koriinjohtanutta syöttöä. Kauden päätteeksi Gasol valittiin . Kaudella 2012–2013 hänet valittiin ksi, ja . Hän on pelannut ssa vuosina 2012 ja 2015. Kaudella 2014–2015 Gasol valittiin .


title: Marc Gasol

text: Heinäkuussa 2015 Gasol teki Grizzliesin kanssa viisivuotisen ja 110 miljoonan dollarin jatkosopimuksen, jossa on neljän vuoden jälkeen optio.


title: Marc Gasol

text: Gasolin isoveli Pau Gasol on myös tunnettu koripalloilija.


title: George S. Mickelson

text: George Speaker Mickelson (31. tammikuuta 1941 – 19. huhtikuuta 1993) oli yhdysvaltalainen republikaanipuolueen poliitikko. Hän toimi Etelä-Dakotan osavaltion kuvernöörinä vuodesta 1987, kunnes kuoli lento-onnettomuudessa Iowassa 1993. Myös Mickelsonin isä George T. Mickelson toimi aikoinaan kuvernöörinä.


title: George S. Mickelson

text: Mickelson oli varsinaiselta ammatiltaan juristi. Hän palveli myös Yhdysvaltain armeijassa ja oli Vietnamin sodan veteraani. Hänet valittiin Etelä-Dakotan edustajainhuoneeseen 1970-luvulla, ja hän eteni lopulta sen puhemieheksi. Uskonnoltaan hän oli metodisti.


title: Pahat Viinit

text: Pahat Viinit on Lapista lähtöisin oleva hip hop -kokoonpano, jonka äsenet ovat Hannibal Stark, Herra Soppa, Hullu-Juki, Ilari Autio ja Massimo. Kokoonpano teki ensimmäiset nauhoitukset Rovaniemellä vuonna 1995. Pahat Viinit on ollut mukana Tulenkantajat sekä Hannibal ja Soppa projekteissa.


title: Gemma Atkinson

text: Gemma Atkinson (s. 15. marraskuuta 1984 Bury, Suur-Manchester) on englantilainen näyttelijä ja malli. Hän on näytellyt muun muassa televisiosarjassa "Hollyoaks" Lisa Hunteria, televisiosarjassa "Emmerdale" Carly Hopea ja videopelissä "" luutnantti Eva McKennaa.


title: Top Thrill Dragster

text: Top Thrill Dragster on Cedar Point -huvipuistossa, Yhdysvalloissa, sijaitseva 128 metriä korkea vuoristorata, jossa juna kiihtyy huippunopeuteensa 193 kilometriin tunnissa vain neljässä sekunnissa. Juna kiipeää vauhdilla 128 metriin, josta se sitten syöksyy alas pystysuoraan ja hetkessä takaisin asemalle. Vuoristorata muistuttaa maailman korkeinta Kingda Ka -vuoristorataa. Top Thrill Dragster on maailman ensimmäinen yli 122 metriä korkea vuoristorata.


title: Marie (Tanskan prinsessa)

text: Prinsessa Marie (syntymänimeltään "Marie Agathe Odile Cavallier", s. 6. helmikuuta 1976 Pariisi, Ranska) on Tanskan prinssi Joachimin aviopuoliso.


title: Marie (Tanskan prinsessa)

text: Marie Cavallier syntyi Françoise Grassiotin ja Alain Cavallierin ainoana yhteisenä lapsena. Vanhempiensa avioeron jälkeen Cavallier muutti sisäoppilaitokseen Geneveen, Sveitsiin, missä hän kävi koulua vuodet 1989–1993.


title: Marie (Tanskan prinsessa)

text: Cavallier opiskeli Bostonissa, Yhdysvalloissa ekonomiaa ja kansainvälistä kauppaa. Hän on myös opiskellut taiteita New Yorkissa. Opiskelujensa jälkeen Cavallier työskenteli New Yorkissa vuoteen 2002 saakka, jolloin hän muutti takaisin Pariisiin. Pariisissa hän työskenteli Media Marketing -nimisessä mainostoimistossa.


title: Marie (Tanskan prinsessa)

text: Prinssi Joachim ja Marie Cavallier kuvattiin ensimmäisen kerran yhdessä vuonna 2005. Tanskan hovi ilmoitti parin kihlauksesta 3. lokakuuta 2007, ja he avioituivat 24. toukokuuta 2008. Cavallier sai tuolloin prinsessan arvonimen. Prinsessa Marie sai avioliiton myötä myös Tanskan kansalaisuuden ja liittyi evankelisluterilaiseen seurakuntaan. Ennen avioliittoaan hän oli kuulunut katoliseen kirkkoon.


title: Marie (Tanskan prinsessa)

text: Prinsessa Mariella ja prinssi Joachimilla on kaksi yhteistä lasta, prinssi Henrik (s. 4. toukokuuta 2009) sekä prinsessa Athena (s. 2012). Prinssi Joachimilla on ensimmäisestä avioliitostaan kaksi lasta.


title: The Bash (2009)

text: The Bash (tai The Great American Bash) on amerikkalaisen vapaapainin järjestämä vuosittainen tapahtuma, joka käydään 28. kesäkuuta 2009. The Bash -tapahtumaa on järjestetty vuodesta 2004 lähtien, mutta jo hajonneen WCW:n aikana sitä järjestettiin 1991–2000.


title: Prinsessan ryöstö

text: Prinsessan ryöstö () on vuonna 1987 ensi-iltansa saanut Rob Reinerin ohjaama elokuva. Se perustuu William Goldmanin vuonna 1973 kirjoittamaan samannimiseen romaaniin, joka sisältää komediaa, seikkailua, romanssia ja fantasiaa.


title: Prinsessan ryöstö

text: Tarinan kehyksissä on isoisä (Peter Falk), joka lukee ääneen suosikkikirjaansa lapsenlapselleen (Fred Savage). Kirjassa on kuvitteellinen Florinin kuningaskunta, jossa prinsessa Buttercup (Robin Wright) joutuu eroon rakastamastaan rengistä Westleystä (Cary Elwes) ja joutuu kihloihin pahan prinssi Humperdinckin (Chris Sarandon) kanssa. Ilkeä Vizzini (Wallace Shawn) kuitenkin kidnappaa hänet.


title: Angelika Hellmann

text: Angelika Keilig (o.s. Hellmann, s. 10. huhtikuuta 1954 Halle) on entinen itäsaksalainen telinevoimistelija ja olympiamitalisti.


title: Angelika Hellmann

text: Hellmann saavutti Münchenin 1972 olympialaisissa hopeaa telinevoimistelun joukkuekilpailussa. Hän keräsi kuudesta itäsaksalaisesta kolmanneksi parhaat pisteet. Henkilökohtaisessa moniottelussa hän sijoittui kuudenneksi 75,550 pisteellä jääden 1,3 pisteen päähän mitalisijasta. Permannolla hän sijoittui viidenneksi 19,100 pisteellä ja nojapuilla kuudenneksi 19,200 pisteellä.


title: Angelika Hellmann

text: Montréalin 1976 olympialaisissa Hellmann saavutti pronssia joukkuekilpailussa. Hän keräsi 13:nneksi parhaat pisteet 76,90 mutta oli itäsaksalaisista vasta neljänneksi paras eikä siten päässyt henkilökohtaisen moniottelun finaaliin. Puomilla hän sijoittui viidenneksi 19,450 pisteellä.


title: Angelika Hellmann

text: Hellmann saavutti Minskin EM-kilpailuissa 1971 pronssia nojapuilla. Hän voitti Lontoon EM-kilpailuissa 1973 kultaa hypyssä tasapistein neuvostoliittolaisen Ljudmila Turištševan kanssa. Nojapuilla hän saavutti hopeaa. Varnan MM-kilpailuissa 1974 hän saavutti pronssia moniottelussa.


title: Angelika Hellmann

text: Hellmann toimi aktiiviuransa jälkeen voimistelu- ja fitnessvalmentajana. Hänen isänsä oli Itä-Saksan Olympiakomitean varapuheenjohtaja Rudi Hellmann.


title: Sun huudit ei oo seiffit

text: Sun huudit ei oo seiffit on rap-duo Hannibalin & Sopan toinen studioalbumi. Albumi julkaistiin tammikuussa 2006 omakustanteena.


title: Driver 3

text: Driver 3 (tyyliteltynä Driv3r) on Reflections Interactiven kehittämä ja Atarin julkaisema toiminta- ja kolmannen persoonan ammuntapeli, joka on kolmas osa "Driver"-pelisarjassa. Peli julkaistiin vuonna 2004 PlayStation 2:lle ja Xboxille vuonna 2004 ja seuraavana vuonna Microsoft Windowsille ja Game Boy Advancelle.


title: Driver 3

text: "Driver 3":ssa on mahdollista ammuskella, kaahata autoilla ja ajaa myös veneillä, laivoilla ja moottoripyörillä. Pelaajan on myös mahdollista mennä asuntoihin, saada poliisit perään ja varastaa autoja. "Driver 3" sisältää kolme eri kaupunkia: aurinkoinen Miami, vuoristoinen Nizza ja vanhanaikainen Istanbul. Jokaisessa kaupungissa on noin kymmenen tehtävää.


title: Driver 3

text: Pelissä on myös kätketty jokaiseen kaupunkiin Timmy Vermicelli -nimisiä hahmoja. Niitä on kymmenen kaupunkia kohti ja niiden etsiminen on eräänlaista ajan vietettä kaahailemisen ja räiskimisen ohella Take A Ride -pelimuodossa. Kun tapat jokaisesta kolmesta kaupungista kymmenen Timmyä, saat erilaisia modeja esim: jokaisella vastaan tulijalla on ase, Timmyt jahtaavat rekalla sinua ja ajoneuvot eivät mene rikki. Timmy Vermicellillä on molemissa käsissään kellukkeet. Tämä tekee pilkkaa "" pelin päähahmosta Tommy Vercettistä, joka ei osaa uida.


title: Gitta Escher

text: Gitta Escher (s. 18. maaliskuuta 1957 Nordhausen, Thüringen) on entinen itäsaksalainen telinevoimistelija ja olympiamitalisti.


title: Gitta Escher

text: Escher saavutti Montréalin 1976 olympialaisissa pronssia telinevoimistelun joukkuekilpailussa. Hän keräsi kuudenneksi parhaat henkilökohtaiset pisteet 77,60 ja oli itäsaksalaisista paras. Henkilökohtaisessa moniottelussa hän sijoittui kuudenneksi 77,750 pisteellä. Hypyssä hän sijoittui viidenneksi 19,550 pisteellä. Puomilla hän oli kuudes (19,275 p) kuten myös permannolla (19,450 p).


title: Gitta Escher

text: Escher ei saavuttanut urallaan henkilökohtaisia MM-mitaleja eikä EM-mitaleja.


title: Marion Kische

text: Marion Kische (s. 30. maaliskuuta 1958 Dresden, Saksi) on entinen itäsaksalainen telinevoimistelija ja olympiamitalisti.


title: Marion Kische

text: Kische saavutti Montréalin 1976 olympialaisissa pronssia telinevoimistelun joukkuekilpailussa. Hän keräsi kahdeksanneksi parhaat henkilökohtaiset pisteet 77,20 ja oli itäsaksalaisista toiseksi paras. Henkilökohtaisessa moniottelussa hän sijoittui kahdeksanneksi 76,950 pisteellä. Nojapuilla hän sijoittui neljänneksi 19,750 pisteellä ja permannolla viidenneksi 19,475 pisteellä.


title: Marion Kische

text: Kische ei saavuttanut urallaan henkilökohtaisia MM-mitaleja eikä EM-mitaleja.


title: Häivähdys purppuraa (elokuva)

text: Häivähdys purppuraa ("The Color Purple") on Steven Spielbergin ohjaama draamaelokuva vuodelta 1985. Se perustuu Alice Walkerin samannimiseen romaaniin. Tarina kertoo Celie-nimisestä afroamerikkalaisesta naisesta. Se kuvaa afroamerikkalaisten naisten elämää 1900-luvun alussa, johon kuului köyhyyttä, rasismia ja seksismiä.


title: Häivähdys purppuraa (elokuva)

text: Elokuva oli ehdolla yhteentoista Oscar-palkintoon, mutta se ei voittanut yhtäkään.


title: Häivähdys purppuraa (elokuva)

text: Elokuva sijoittuu Etelä-Yhdysvaltoihin noin 1900–1935-luvulle. Elokuva kertoo köyhän ja nuoren tummaihoisen naisen, Celie Harrisin (lapsena Desreta Jackson, aikuisena Whoopi Goldberg), tarinan. Celie joutuu isänsä (Leonard Jackson) pahoinpitelemäksi ja raiskaamaksi hyvin nuorena: 14-vuotiaana Celien isä on siittänyt hänelle jo kaksi lasta. Isä vie Celien lapset pois välittömästi syntymän jälkeen ja pakottaa Celien naimaan paikallisen leskimiehen, Albert Johnsonin (Danny Glover), jonka Celie tuntee vain ”herrana”. Albert kohtelee Celietä kuin orjaa pakottaen tämän siivoamaan hänen epäsiistin talonsa ja huolehtimaan hänen kurittomista lapsistaan. Celien isän lailla myöskään Albert ei säästele lyöntejään, minkä seurauksena Celie alistuu ja lakkaa puhumasta miltei täysin. Celien sisar Nettie (Akosua Busia) tulee asumaan Celien luokse, jolloin sisarille koittaa hetkellisesti onnelliset ajat heidän saadessaan viettää aikaa yhdessä. Nettie alkaa opettaa Celietä lukemaan. Onni ei kuitenkaan kestä kauan, sillä Albert on iskenyt silmänsä kauniiseen Nettieen. Kun Nettie torjuu Albertin suorasukaiset lähentelyt, tämä heittää hänet ulos. Ennen kuin Nettie juoksee tiehensä, hän ehtii luvata kirjoittaa Celielle useasti.


title: Häivähdys purppuraa (elokuva)

text: Albertin entinen heila, jazzlaulaja Shug Avery (puhe Margaret Avery, laulu Tata Vega), jota Albert ei ole koskaan lakannut rakastamasta, saapuu asumaan Albertin ja Celien luokse. Tuloiltanaan sairas Shug julistaa houraillen Celien (jolla on yllään kasvonaamio) olevan ”ruma”. Tästä huolimatta Shugista ja Celiestä tulee ennen pitkää läheiset ystävät, ja Shug ryhtyy parantamaan Celien itseluottamusta. Shugin ja Celien välille kehittyy myös seksuaalinen suhde (suhde tulee selkeämmin esiin romaanissa, sillä elokuvassa siitä vain vihjaillaan). Celie saa voimaa myös Sofiasta (Oprah Winfrey), joka menee naimisiin Albertin Harpo-pojan (Willard E. Pugh) kanssa. Myös Sofia on saanut osakseen perheväkivaltaa, mutta toisin kuin Celie, hän ei suostu enää sietämään sitä. Sofian uskaliaisuus koituu lopulta myös hänen kohtalokseen, kun hän vastaa kerran kaupungin pormestarin vaimolle (Dana Ivey) töykeästi ja lyö itse pormestaria (Phillip Strong) vasten kasvoja. Sen seurauksena Sofia viedään vankilaan ja pahoinpidellään.


title: Häivähdys purppuraa (elokuva)

text: Sillä välin Nettie on asunut Afrikassa lähetyssaarnaajien luona ja kirjoittanut Celielle useita kirjeitä. Celie ja Nettie eivät kuitenkaan tiedä, että Albert on takavarikoinut Nettien kirjeet uhkailtuaan Celielle, ettei tämä saa enää ikinä kuulla sisarestaan. Kun Shug ja hänen uusi aviomiehensä Grady (Bennet Guillory) saapuvat vierailulle Albertin ja Celien luokse, Celie ja Shug löytävät kaikki Nettien vuosien varrella lähettämät kirjeet. Saatuaan tietää, että Nettie on yhä elossa ja pitänyt lupauksensa, Celie saa voimaa vastustaa Albertia. Hän on miltei viiltää miehen kurkun auki ajaessaan tämän partaa, mutta Shug pysäyttää hänet. Vankilasta vapautettu Sofia pääsee väliaikaisesti kotiin perheaterialle. Hän on kuitenkin ikääntynyt ennen aikojaan ja ruhjoutunut pysyvästi vankilassa saamiensa pahoinpitelyiden vuoksi. Vankila onkin lannistanut Sofian lähestulkoon katatoniseen tilaan. Päivällisen aikana Celie alkaa viimein puolustaa itseään sättien Albertia ja tämän isää (Adolph Caesar). Shug ilmoittaa, että hän ja Grady ovat lähdössä ja että Celie ja Harpon tyttöystävä Squeak (Rae Dawn Chong) ovat tulossa heidän mukaansa. Albert yrittää alistaa Celien sanallisesti takaisin tämän entiselle paikalle. Celie puolustautuu kuitenkin sanoen, että Albert erotti hänet Nettiestä vain, koska Nettie oli ainoa, joka rakasti häntä. Ennen kuin Celie jättää Albertin pysyvästi, hän ilmoittaa, että kaikki Albertin asiat menevät pieleen niin kauan, kunnes tämä tekee niin kuin on oikein. Nähdessään Celien puolustavan itseään Sofia palaa takaisin normaaliksi alkaen nauraa hysteerisesti tyrmistyneelle ja kiusaantuneelle Albertille. Hän kehottaa Celietä kuitenkin olemaan seuraamatta hänen jälkiään.


title: Häivähdys purppuraa (elokuva)

text: Celie matkustaa Tennesseehen ja avaa ompelutarvikeliikkeen myyden löysiä ”yksi koko sopii kaikille” -housuja. Saatuaan tietää isänsä kuolemasta Celie kuulee, että hänen isänsä oli tosiasiassa vain hänen isäpuolensa. Celie saa tietää, että hän myös perinyt oikean isänsä talon ja kaupan. Sillä välin Albert saa kokea Celien sanojen seuraukset: hänen peltonsa ja kotinsa rapistuvat miltei olemattomiin samalla, kun hän itse vajoaa alkoholismiin ja lamaantuu viettäen lähestulkoon kaiken aikansa Harpon salakapakassa. Albert alkaa viimein tuntea syyllisyyttä teoistaan käsittäessään, että hän on ollut suurimman osan elämästään kamala ihminen, varsinkin Celielle. Äkkiä Albert saa päähänsä tehdä Celielle äärimmäisen ystävällisen teon: hän ottaa kaikki säästönsä, menee maahanmuuttoviraston puheille ja järjestää Nettien takaisin Yhdysvaltoihin. Celien lapset Adam ja Olivia (Peto Kinsaka ja Lelo Masamba) ovat kasvaneet Afrikassa ja pääsevät myös Nettien mukaan. Albert seuraa kauempaa Celien tavatessa sisarensa ja lapsensa ensimmäistä kertaa vuosiin. Shug hymyilee Albertille, sillä tämä on viimein tehnyt niin kuin on oikein. Nettie ja Celie ryhtyvät leikkimään lapsuutensa taputusleikkiä auringon laskiessa Georgian ylle.


title: Häivähdys purppuraa (elokuva)

text: "Video-oppaassa" vuodelta 1994 Asko Alanen kutsui elokuvaa rakastettavan falskiksi ja maalaukselliseksi suurfilmatisoinniksi ja antoi sille kolme tähteä viidestä, mikä vastaa sanallista arviota ”hyvä”.


title: Meiän asia

text: Meiän asia on rap-duo Hannibalin & Sopan kolmas studioalbumi. Albumi julkaistiin vuonna 2007 Joku Roti Recordsin kautta. Kappaleesta "Met' ollaan vaan lappalaisia" on julkaistu musiikkivideo.


title: Paulina Barzycka

text: Paulina Barzycka (s. 18. maaliskuuta 1986 Lublin) on puolalainen uimari. Hän on saanut pronssia juniorien Euroopan-mestaruuskilpailuissa 2002 (4x100 m vapaauintiviesti) ja lyhyen radan EM-kilpailuissa 2005 (200 m vapaauinti). Hän on myös kilpaillut kesäolympialaisissa vuosina 2004 ja 2008. Vuonna 2004 hän ylsi neljännelle sijalle 200 metrin vapaauinnissa.


title: Carola Dombeck

text: Carola Dombeck (s. 25. kesäkuuta 1960 Merseburg, Saksi-Anhalt) on entinen itäsaksalainen telinevoimistelija ja olympiamitalisti. Eri telineistä hän oli parhaimmillaan hypyssä.


title: Carola Dombeck

text: Dombeck voitti vuonna 1974 sosialististen maiden kansainvälisen juniorikilpailun Pjongjangissa, Pohjois-Koreassa. Vuonna 1975 hän voitti maansa juniorimestaruuden ja vuonna 1976 aikuisten mestaruuden. Montréalin 1976 olympialaiset olivat hänen ensimmäiset arvokilpailunsa. Hän saavutti Montréalissa hopeaa hypyssä tasapistein 19,650 Neuvostoliiton Ljudmila Turištševan kanssa ja vain toiselle neuvostoliittolaiselle, Nelli Kimille häviten sekä pronssia joukkuekilpailussa. Hän epäonnistui joukkuekilpailussa erityisesti puomilla ja sai vain 33:nneksi parhaat henkilökohtaiset pisteet 74,90. Koska hän oli itäsaksalaisista yhteispisteissä heikoin, ei hän päässyt mukaan henkilökohtaisen moniottelun finaaliin.


title: Carola Dombeck

text: Dombeck ei saavuttanut urallaan henkilökohtaisia MM-mitaleja eikä EM-mitaleja.


title: Turun Paikallisradio

text: Turun Paikallisradio Oy on turkulainen toimilupayhtiö, jolla on Suomen valtioneuvoston myöntämä lupa radiotoiminnan harjoittamiseen. Toimilupayhtiö on perustettu 27. kesäkuuta 1985. Yhtiöllä on toimiluvat toiminimillä Auran Aallot, Auran Aallot Salo ja Zoom FM. Turun Paikallisradio Oy:n omistavat Mediatakojat ja TS-Yhtymä. Huhtikuussa 2016 uutisoitiin Mediatakojien ostaneen Turun Paikallisradion osake-enemmistön.


title: Brian Hart

text: Brian Hart (7. syyskuuta 1936 Enfield Town, Middlesex – 5. tammikuuta 2014) oli brittiläinen F1-kuljettaja ja insinööri. Hän osallistui F2-sarjan autolla yhteen F1-osakilpailuun kaudella 1967, Saksan GP:hen, joka tosin toimi F1- ja F2-sarjan yhteiskilpailuna ja jossa hän jäi kolme kierrosta voittajasta.


title: Brian Hart

text: Hart kilpaili Formula Junior- ja F3-sarjoissa vuonna 1958 ennen siirtymistään F2-sarjaan. Lopetettuaan kilpailemisen vuonna 1971 hän ryhtyi Tolemanin pääsuunnittelijaksi. Hän suunnitteli moottoreita myös talleille RAM, Haas Lola, Tyrrell, Jordan ja Arrows. Vuonna 1992 Hart suunnitteli V10-moottorin, jolla Rubens Barrichello ajoi kolmanneksi Tyynenmeren GP:ssä 1994. Hart siirtyi Minardin palvelukseen vuonna 1998, mutta ei saanut täyttä rahoitusta projektistaan. Hart siirtyi Arrowsin palvelukseen, kunnes talli meni konkurssiin vuonna 2002.


title: Boy Hayje

text: Johan "Boy" Hayje (s. 3. toukokuuta 1949 Amsterdam) on entinen hollantilainen F1-kuljettaja. Hän osallistui seitsemään F1-osakilpailuun kausilla 1976–1977. Hän karsiutui neljästi, keskeytti kahdesti ja Belgian GP:ssä 1977 hänen sijoituksensa hylättiin. Hän ei saavuttanut pisteitä.


title: Boy Hayje

text: Hayje kilpaili myös Formula Ford, F5000 ja F3-sarjoissa. Hän siirtyi Renault 5 Turbo Euroopan sarjaan F1-uran jälkeen.


title: Tverrfjellet

text: Tverrfjellet tarkoittaa seuraavia:


title: Country Boy

text: Country Boy on Bobby Vintonin neljästoista studioalbumi, joka julkaistiin 1966. Albumi sisältää kantrilauluja. Levyn cover-kappaleita ovat "Detour", "Riders in the Sky", "Crazy" ja "Once a Day".


title: Thalia Munro

text: Thalia Janina Munro (s. 8. maaliskuuta 1982) on yhdysvaltalainen vesipalloilija. Hän oli pronssia saaneen maajoukkueen jäsenenä vuoden 2004 kesäolympialaisissa Ateenassa. Lisäksi hän on maajoukkueen kanssa muun muassa voittanut vesipallon kultaa uinnin maailmanmestaruuskilpailuissa 2003. Hän on kotoisin Kalifornian Santa Barbarasta ja pelaa UCLA Bruinsissa.


title: Henri Boërio

text: Henri Boërio (s. 13. kesäkuuta 1952) on entinen ranskalainen telinevoimistelija ja olympiamitalisti.


title: Henri Boërio

text: Boërio osallistui kolmiin olympialaisiin. Münchenissä 1972 hän jäi joukkuekilpailussa viimeiseksi eli 13:nneksi. Henkilökohtaisissa pisteissä hän oli kuudesta ranskalaisvoimistelijasta neljänneksi paras. Montréalin 1976 olympialaisissa hän saavutti rekillä jaetun pronssimitalin pistein 19,475. Joukkuekilpailussa hän sijoittui kymmenenneksi ja keräsi ranskalaisista parhaat pisteet. Henkilökohtaisessa moniottelussa hän sijoittui 23:nneksi 110,500 pisteellä. Moskovan 1980 olympialaisissa hän sijoittui joukkuekilpailussa kahdeksanneksi ja pääsi kolmanneksi parhaana ranskalaisena mukaan henkilökohtaisen moniottelun finaaliin, jossa hän sijoittui 24:nneksi 113,275 pisteellä.


title: Henri Boërio

text: Boërio saavutti Essenin EM-kilpailuissa 1979 jaetun pronssimitalin nojapuilla.


title: Wasatchvuoristo

text: Wasatchvuoristo () on 260 kilometriä pitkä vuoristo Utahissa Yhdysvalloissa. Sen korkein kohta on 3 636-metrinen Mount Nebo.


title: Peter Kormann

text: Peter Martin Kormann (s. 21. kesäkuuta 1955 Braintree, Massachusetts) on entinen yhdysvaltalainen telinevoimistelija ja olympiamitalisti.


title: Peter Kormann

text: Kormann saavutti Montréalin 1976 olympialaisissa pronssia permannolla pistein 19,300. Joukkuekilpailussa hän sijoittui seitsemänneksi keräten yhdysvaltalaisista kolmanneksi parhaat henkilökohtaiset pisteet sekä henkilökohtaisessa moniottelussa 15:nneksi 112,475 pisteellä. Moniottelussa hän oli maansa edustajista toiseksi paras.


title: Bart Conner

text: Barthold Wayne (Bart) Conner (s. 28. maaliskuuta 1958 Chicago, Illinois) on entinen yhdysvaltalainen telinevoimistelija ja olympiavoittaja. Eri telineistä hän hallitsi parhaiten nojapuut.


title: Bart Conner

text: Conner kilpaili 18-vuotiaana Montréalin 1976 olympialaisissa ja sijoittui telinevoimistelun joukkuekilpailussa seitsemänneksi. Henkilökohtaisissa pisteissä hän oli 46:s. Fort Worthin MM-kilpailuissa 1979 hän voitti kultaa nojapuilla sekä saavutti pronssia joukkuekilpailussa ja hypyssä. Moskovan 1980 olympialaisiin hän ei voinut osallistua Yhdysvaltain boikotin vuoksi. Los Angelesin 1984 olympialaisissa hän voitti kultaa joukkuekilpailussa sekä pistein 19,950 nojapuilla. Permannolla hän sijoittui viidenneksi 19,675 pisteellä ja moniottelussa kuudenneksi 118,350 pisteellä.


title: Bart Conner

text: Bart Conner avioitui romanialaisen voimistelun olympiavoittajan Nadia Comănecin kanssa.


title: Baijerin evankelisluterilainen kirkko

text: Baijerin evankelisluterilainen kirkko (saks. Evangelisch-Lutherische Kirche in Bayern, ELKB) on yksi Saksan Saksan yhdistyneen evankelis-luterilaisen kirkon kahdeksasta jäsenkirkosta. Se kuuluu myös Saksan evankeliseen kirkkoon (saks. Evangelische Kirche in Deutschland, EKD) yhtenä 22 jäsenestä. Kirkon pääpaikka on Münchenissä.


title: Baijerin evankelisluterilainen kirkko

text: Baijerin evankelisluterilaisessa kirkossa on 2 370 179 jäsentä (2017) 1.531 seurakunnassa. ELKB on näin ollen maailman 11. suurin luterilainen kirkko ja yksi Saksan suurimmista luterilaisista maakirkoista.


title: Baijerin evankelisluterilainen kirkko

text: Kirkkokunnan tuomiokirkko on Pyhän Matteuksen kirkko Münchenissä. Huomattavia muita luterilaisia kirkkorakennuksi Baijerissa ovat Nürnbergin pääkirkot St. Sebald ja St. Lorenz. ELKB:n omistuksessa on kaikkiaan 7 000 kiinteistöä, joista 2 000 on kirkkoja ja kappeleita. Tutzingissa toimii maakirkon Evankelinen akatemia.


title: Baijerin evankelisluterilainen kirkko

text: Baijeri jäi uskonpuhdistuksessa pääosin katoliseksi. 1806 ja 1810 Baijerin kuningaskunnan aluemuutosten ohessa kuningaskuntaa liitettiin monia evankelisia alueita: ennen kaikkea Franken sekä kreivikunnat Brandenburg-Ansbach ja Brandenburg-Bayreuth. sekä kaupungeista Nürnberg, Memmingen, Kempten, Weißenburg ja Windsheim. Evankelisille ja reformoiduille kirkoille luotiin tuolloin Baijeriin oma synodi. Tämän kirkkokuntaan kuului evankelisia, reformoituja ja luterilaisia seurakuntia. Siitä muodostettiin vuonna 1921 Baijerin evankelisluterilainen kirkko, johon samana vuonna liittyi Coburgin maakirkko. Kirkon nykyinen nimi vakiintui vuonna 1948, jolloin Pfalzin alue ja seurakunnat erotettiin siitä.


title: Baijerin evankelisluterilainen kirkko

text: Vuonna 1921 kirkko jaettiin kirkkopiireihin, joita oli alun perin kolme (Ansbach, München, Bayreuth). Sodan jälkeen perustettiin uusia kirkkopiirejä evankelisen väestön lisääntyessä.


title: Baijerin evankelisluterilainen kirkko

text: Nykyiset kirkkopiirit ovat:Kirkossa toimii 1 531 seurakuntaa. Seurakuntien määrä on lisääntynynyt, kun kaupunkeihin on syntynyt uusia seurakuntia ja aikaisemmin täysin katolisille alueille on luterilaisten muuton myötä perustettu uusia seurakuntia.


title: Baijerin evankelisluterilainen kirkko

text: Saksan maakirkoilla on kullakin oma virsikirja, joka koostuu Saksan yhteisestä kansallisesta osastosta ja maakirkon omasta liitteestä. Baijerissa protestanteilla ja lutelaisilla on ollut useita omia virsikirjoja (saks. Gesangbuch), joita on julkaistu vuosina 1810, 1854, 1928, ja 1957. Uusi virsikirja on Evankelinen virsikirja (Evangelisches Gesangbuch) vuodelta 1994.


title: Islamic Center of America

text: Islamic Center of America on moskeija Dearbornissa Michiganissa, joka avattiin vuonna 2005. Sen väitetään olevan suurin moskeija Pohjois-Amerikassa. Se on shiialainen moskeija, mutta avoin kaikille muslimeille.


title: Lee Tockar

text: Lee Tockar (s. 11. helmikuuta 1969 San José, Kalifornia) on yhdysvaltalais-kanadalainen ääninäyttelijä ja lastenkirjailija. Hän on työskennellyt useimmiten Vancouverissa, jossa Ocean Group -niminen yhtiö dubbaa japanilaisia animaatiosarjoja ja elokuvia. Tockar tunnetaan kuitenkin paremmin useista alkuperäisistä äänirooleistaan muun muassa "Katuhaissa", "Johnny Testissa" ja "Viidakon Ykässä".


title: Peter Vidmar

text: Peter Glen Vidmar (s. 3. kesäkuuta 1961 Los Angeles, Kalifornia) on entinen yhdysvaltalainen telinevoimistelija ja olympiavoittaja. Los Angelesin 1984 olympialaisissa hänestä tuli kaikkien aikojen ensimmäinen yhdysvaltalainen telinevoimistelun moniottelun olympiamitalisti – seuraavana päivänä Mary Lou Retton voitti kultaa naisten moniottelussa.


title: Peter Vidmar

text: Vidmar saavutti Fort Worthin MM-kilpailuissa 1979 pronssia joukkuekilpailussa mutta ei voinut osallistua Moskovan 1980 olympialaisiin Yhdysvaltain boikotin vuoksi. Hän voitti 23-vuotissyntymäpäivänään kesällä 1984 Yhdysvaltain olympiakarsinnat. Los Angelesin 1984 olympialaisissa hän voitti kultaa joukkuekilpailussa, jossa Yhdysvallat oli 0,6 pistettä Kiinaa parempi. Vidmar keräsi joukkuekilpailussa parhaat henkilökohtaiset pisteet mutta epäonnistui moniottelun finaalissa permannolla ja sai moniottelussa hopeaa 0,025 pistettä Japanin Kōji Gushikenille hävinneenä. Vidmarin yhteispisteet olivat 118,675. Hevosella Vidmar voitti kultaa tasapistein 19,950 kiinalaisen Li Ningin kanssa. Renkailla hän sijoittui neljänneksi (19,750 p) kuten myös rekillä (19,850 p). Permannolla hän oli seitsemäs pistein 19,550.


title: Marja Engman

text: Marja Kyllikki Engman (o.s. Lounassalo; s. 10. syyskuuta 1945 Pori) on suomalainen filosofian tohtori, historiantutkija ja Turun yliopiston kirjaston entinen ylikirjastonhoitaja.


title: Marja Engman

text: Engman valmistui humanististen tieteiden kandidaatiksi vuonna 1969 ja aloitti samana vuonna työt Helsingin yliopiston kirjastossa. Työn ohella hän suoritti filosofian kandidaatin tutkinnon pääaineenaan historia ja teki Yrjö Blomstedtin johdolla Alma Söderhjelmistä lisensiaatintutkielman "Suomen ensimmäinen naisprofessori: Alma Söderhjelmin yliopistoura ja tieteellinen tuotanto" (1990).


title: Marja Engman

text: Vuonna 1991 Engman nimitettiin Turun yliopiston kirjaston ylikirjastonhoitajaksi, ja hän toimi tehtävässä vuoteen 1999 asti. Työn ohella hän teki väitöskirjan "Det främmande ögat: Alma Söderhjelm i vetenskapen och offentligheten" (1996). Engman on perehtynyt tutkimuksessaan erityisesti suomalaisten naisten alkuvaiheisiin akateemisessa maailmassa. Vuonna 2015 ilmestyi Engmanin ja Riitta Mäkisen toimittamana teos "Naisten aika: Valkoinen varis ja muita oppineita naisia".


title: Marja Engman

text: Marja Engmanin puoliso on Åbo Akademin professori Max Engman.


title: Timothy Daggett

text: Timothy Patrick Daggett (s. 22. toukokuuta 1962 Springfield, Massachusetts) on entinen yhdysvaltalainen telinevoimistelija ja olympiavoittaja.


title: Timothy Daggett

text: Daggett voitti Los Angelesin 1984 olympialaisissa kultaa telinevoimistelun joukkuekilpailussa. Hän oli yhdysvaltalaisista neljänneksi paras, joten hän ei päässyt mukaan henkilökohtaisen moniottelun finaaliin. Hevosella hän saavutti pronssia 19,825 pisteellä ja rekillä hän sijoittui neljänneksi 19,850 pisteellä.


title: Timothy Daggett

text: MM-kilpailuissa Daggett ei urallaan yltänyt mitaleille.


title: World Outgames

text: The World Outgames on toistuva kansainvälinen kulttuuri- ja urheilutapahtuma. Tapahtumassa esiintyy enimmäkseen seksuaalivähemmistöihin kuuluvia ja transsukupuolisia ihmisiä, mutta se on myös muille avoin.


title: World Outgames

text: Ensimmäistä kertaa World Outgames järjestettiin vuonna 2006 Kanadan Montréalissa. Varsinaista tapahtumaa edeltäneessä konferenssissa puhuivat muiden muassa Tšekin entinen pääministeri Vladimír Špidla ja brittiläinen Waheed Alli. Outgamesin avausseremoniassa tennistähti Martina Navrátilová luki konferenssin tuloksena syntyneen julistuksen seksuaali- ja sukupuolivähemmistöjen oikeuksista. Myös Montréalin pormestari Gérald Tremblay puhui tapahtumassa. Vaikutusvaltainen kanadalainen poliitikko, nykyinen pääministeri Stephen Harper sen sijaan kieltäytyi kutsusta World Outgamesiin.


title: World Outgames

text: World Outgamesissa esiintyi tunnettuja muusikkoja, kuten Martha Wash, ja myös Cirque du Soleil esitti akrobatianäytöksen.


title: World Outgames

text: Urheilijat kilpailivat lukuisissa eri lajeissa. Varsinaisten urheilulajien lisäksi he kilpailivat myös muunlaisissa peleissä, kuten bridgessä ja biljardissa sekä kulttuuriin liittyvissä kilpailulajeissa, kuten tanssissa. Harperista huolimatta monet kanadalaiset poliitikot suhtautuivat kilpailuihin myönteisesti, ja muiden muassa parlamentin jäsen Réal Ménard nähtiin kilpailemassakin.


title: World Outgames

text: Vuonna 2009 World Outgames järjestetään Tanskan pääkaupungissa Kööpenhaminassa. Kööpenhaminan kaupunginvaltuuston jäsen Manu Sareen on ilmaissut huolensa turvallisuudesta niiden urheilijoiden kohdalla, jotka saapuvat kisoihin homoseksuaalisuuden yhä kriminalisoivista maista. Jotkut urheilijat ovatkin pyytäneet, että heidän todelliset henkilöllisyytensä salattaisiin.


title: Bobby Vinton Sings the Newest Hits

text:
Bobby Vinton Sings the Newest Hits on Bobby Vintonin viidestoista studioalbumi, joka julkaistiin 1967. Albumilla on cover-versiot "Call Me" ja "The End of the World". Elokuvasävelmiä edustavat "Born Free", "The Shadow of Your Smile", "This Is My Song", "Georgy Girl"
ja "All."


title: Bobby Vinton Sings the Newest Hits

text: Singlet - Billboard (North America)


title: Suomen Punaisen Kaartin pohjoisin rintama

text: Suomen punaisen kaartin pohjoisin rintama oli Suomen sisällissodan aikana Vienan Karjalassa suomalaisista koottu punakaarti, jonka Eero Haapalainen valtuutti hyökkäyksellä Pohjois-Suomeen luomaan rintama valkoisten selustaan. Yritys epäonnistui sekä valkoisten vastarinnan että varsinkin suurvaltapoliittisista syistä, kun Neuvosto-Venäjä ja kansanvaltuuskunta kielsivät Brest-Litovskin rauhan sopimuksen mukaisesti punakaartia ylittämästä valtiorajaa. Suomen sisällissodan päätyttyä osa rintaman punakaartilaisista liittyi brittien varustamaan Muurmannin legioonaan ja toinen osa Neuvosto-Venäjän puna-armeijaan, jossa he olivat Vastenin rykmentin perustana.


text: Vienan rannikolla oli jo vanhastaan n. 4000 Suomesta tullutta siirtolaista, jotka saivat elantonsa lähinnä kalastajina. I maailmansodan myötä Venäjällä aloitettiin ns. Muurmannin radan rakennustyöt, joihin siirtyi paljon työmiehiä Suomesta. Venäjällä tapahtuneiden maaliskuun ja lokakuun vallankumouksien vaikutuksena työväenjärjestöjen jäsenistö radikalisoitui. Lisäksi vuoden 1917 aikana varsinkin paheneva elintarvikepulasta johtuen luottamus lailliseen vaikuttamiseen horjui ja osilta katosi.


text: Lapin punakaartit eivät juurikaan ehtineet aseistautua ennen sisällissodan alkua. Torniossa venäläiset antoivat ja myivät aseita lähinnä suojeluskunnalle. Rovaniemen punakaartin johtaja Aleks Tuorila siirtyi viimeisellä pohjoisesta etelään menneellä junalla Helsinkiin hankkimaan aseita punakaarteille, mutta myöhästyi koska sisällissota ehti matkan aikana syttyä. Lisäksi Kansanvaltuuskunnan mielestä sota ratkaistaisiin Etelä-Suomen asutuskeskuksissa ei Lapin korvissa. Näin ollen Lapin punaisille jäi jäljelle vain joko antautuminen tai pako, kuka Ruotsiin tai Norjaan, mutta enimmäkseen Venäjälle. Kun Kemijärven ja Kuolajärven punakaartit päättivät 15. helmikuuta vetäytyä taistelutta Venäjälle, oli koko Pohjois-Suomi senaatin joukkojen hallussa 18. helmikuuta. Tämä siitä huolimatta, että Lappi oli osin Suomen punaisinta aluetta.


text: Kantalahdessa perustettiin suomalainen punakaarti 3. tai 22. helmikuuta 1918, jonka järjestelytoimikuntaan valittiin Iivo Ahava, liikemies Vilho Vihuri, kuusamolainen suutari Heikki Pekkala, kuolajärveläinen talollinen Mikko Pikkuvirta ja E. Nieminen. Knäsöin ja Vienan Kemin punakaartit perustettiin hieman myöhemmin. Maaliskuun puolivälissä näissä kaarteissa oli noin 2500 miestä. Aseiden hankintaa ja kansanvaltuuskunnan ohjeita varten päätettiin lähettää Iivo Ahava ja Vilho Vihuri Helsinkiin.. Iivo Ahavalla ei ollut jyrkkää poliittista kantaa vaan hän oli Karjalanheimon itsenäisyysmies. Hän toimitti Pariisiin rauhan konferenssiin Karjalan itsenäisyysjulistuksen jossa Karjalan kulttuuri, luonnonvarat ja Karjalan itsehallinto alue vaatimuksen. Voidaankin kyseenalaistaa oliko mitään karjalaista punakaartia olemassa.


text: Myös Muurmanskissa oli pietarinsuomalaisen Aleksander Sinkin johtama punakaartin värväyspiste.


text: Näiden lisäksi Itä-Karjalassa perustettiin ainakin Aunuksenkaupunkiin ja Petroskoihin suomalaiset punakaartit, joita Eero Haapalainen suunnitteli käytettäväksi hyökkäykseen rajan yli Sortavalaan. Petroskoin punakaarti ehtikin lähettää tiedustelujoukon Repolaan ja Porajärvelle, josta tekivät rajan yli vangin sieppausretkiäkin, kunnes Malmin retkikunta muutti suunnitelmat ja osa Petroskoin punakaartista lähetettiin Vienan Kemiin, jossa olivat mukana laivaremonttimies Kalle Vesannon johtamana torjumassa Malmin retkikunnan Kemin valtausyritystä.


text: Helsingissä Ahava ja Vihuri tapasivat Aleksi Tuorilan, joka oli jo aiemmin yrittänyt saada kansanvaltuuskunnan valtuutusta valkoisten selustaan Muurmannin radalta tehtävään iskuun. 27. helmikuuta Haapalainen päätti lähettää Kosti Tammisen johtaman 64, 80-88 tai 97-miehisen asejunan Kantalahteen. Viipurissa hankittiin leimasimet ja Kantalahden, Knäsöin ja Kemin punakaartit saivat yhteiseksi nimekseen "Suomen punaisen kaartin pohjoisin rintama". Junamatkan aikana ylipäälliköksi valittiin Aleks Tuorila ja rintamaylipäälliköksi Iivo Ahava.


text: Asejuna joutui ensimmäisen kerran vaikeuksiin Pietarissa, kun neuvostoviranomaiset kielsivät junaa etenemästä, Brest-Litovskin rauhanneuvottelujen takia. Junasta lähetettiin 30-miehinen hiihto-osasto Pietarin puolustukseen. Pietarista saatiin kuitenkin ostettua kymmenen konekivääriä, 8 000 kivääriä ja miljoona patruunaa. Noin viikon seisokin jälkeen juna pääsi etenemään, kun se merkittiin Leninin neuvosta asiakirjoihin viljajunaksi. Lotinapellossa juna yritettiin pysäyttää, mutta punakaartilaisten antamien uhkausten jälkeen se pääsi etenemään. Kuitenkin Petroskoissa juna pysäytettiin jälleen ja miehistö vangittiin lyhyeksi aikaa.


text: Viimein 18. maaliskuuta juna pääsi Kantalahteen, josta Ahava palasi Knäsöihin, jonne hän jätti 200 miestä reserviksi ja lähti 20.maaliskuuta n. 250 miehen kanssa Kanasen kautta kohti rajaa. Ahava lähti joukkoineen rajalle vastoin kansanvaltuuskunnan edustajan Jukka Rahjan 23.maaliskuuta antamaa määräystä, myös Kantalahden neuvoston komendantti vaati hyökkäyksen pysäyttämistä , hän joko ei saanut määräystä tai vain kieltäytyi noudattamasta sitä. Tuorila ja loput punakaartilaiset joutuivat Ahavan lähdön jälkeen neuvostoviranomaisten pidättämiksi. 24. maaliskuuta todennäköisesti Trotskin käskystä heidät vapautettiin, jonka jälkeen Tuorila kiiruhti joukkoineen Ahavan perässä Kanasen kylään.


text: Valkoisten päämaja oli tietoinen punaisten muodostamasta uhasta jo 29. helmikuuta, jonka takia 5. maaliskuuta Mannerheim määräsi jääkäriluutnantti Oiva Willamon muodostamaan rajavartiojoukot puolustamaan rajaa linjalla Savukoski - Kuolajärvi - Kuusamo. Willamo sai Oulusta 500 valkoarmeijan asevelvollista jo aiemmin Kuusamosta värväämiensä 200 vapaaehtoisen rajavartijan lisäksi, joista hän muodosti Kuolajärven pataljoonan.


text: Jo toukokuussa 1917 kuukautta aiemmin Suomessa perustettu Karjalan sivistysseura vaati Itä-Karjalalle itsehallintoa. Uhtualla 27. tammikuuta 1918 pidetyssä kokouksessa vaadittiin jo itsenäisen Karjalan tasavallan perustamista. Suomen liike-elämällä, varsinkin metsäteollisuudella, oli suuria suunnitelmia Itä-Karjalan luonnonrikkauksien suhteen. Mannerheimin annettua 23. helmikuuta ns. miekkavala-päiväkäskynsä heimoaktivistit ja metsäteollisuus katsoivat ajan olevan oikea ja ryhtyivät suunnittelemaan "vapautusretkeä" Itä-Karjalaan. Sortavalassa perustettiin 28. helmikuuta Karjalan vapautusseura. Senaatti myönsi myös Karjalan sivistysseuralle määrärahan liitospropagandan harjoittamiseen kohdealueella. Tärkeimpinä agitaattoreina lienevät olleen em. Iivo Ahavan isä Paavo Ahava (vanhempi) ja veli Paavo Ahava (nuorempi) sekä Ilmari Kianto ja Samuli Paulaharju.


text: Kuusamossa Kurt Martti Wallenius sai johtoonsa 550 miestä lähinnä Oulun suojeluskuntalaisista koostuneen joukon, joista hän muodosti Kuusamon pataljoonan. Joukkojen tarkoituksena oli edetä Muurmannin radalle ja taistella mahdollisesti vastaantulevia punakaartilaisia vastaan.


text: Carl Wilhelm Malm sai johtaakseen Karjalan vapautusseuran Kajaaniin kokoamat ja varustamat 360 miestä. Malm nimesi joukkonsa Vienan Karjalan joukoksi. Alkuperäisten suunnitelmien mukaan myös Sortavalasta olisi lähtenyt Oskari Kuulan johtama osasto Aunuksen Karjalaan, mutta näitä joukkoja tarvittiin muualla.


text: Mannerheim nimitti Walleniuksen ja Malmin tehtäviinsä 11. maaliskuuta ja antoi etenemiskäskyn 15. maaliskuuta. Mannerheim antoi kuitenkin muuttuneen maailmantilanteen takia käskyn Walleniukselle pidättäytyä hyökkäyksistä valtiorajan yli joko vajaata viikkoa myöhemmin tai viimeistään 23.huhtikuuta.


text: Kilislammen eräsaunalla 23. maaliskuuta vääpeli Eino Pakasmaan johtama valkoisten partio yllätti Ahavan 10 miehisen tiedustelupartion ja Pakasmaan mukaan punaisten partio kieltäytyi antautumasta ja tuhoutui, mutta todennäköisemmin hän teloitti punaiset. Kaksi punaista selviytyi kuitenkin esittämällä kuollutta ja he saivat toimitettua tiedon tapahtumasta Ahavalle. Alkuperäisen suunnitelman mukaan Ahavan piti odottaa Tuorilaa ja hänen tuomiaan lisäjoukkoja Kanasen kylässä, mutta tieto tiedustelupartion kohtalosta kiihdytti kaartilaisten mieliä siinä määrin, että Ahava päätti joukkoineen lähteä heti kohti Suomea.


text: Punaisten n. 200-miehinen osasto Ahavan johdolla ylitti valtiorajan Kuolajärven Kurtin kylän korkeudelta. Osasto eteni Tuntsajokea pitkin tavoitteenaan Kuolajärven valtaus. Vääpeli Lauri Jokelan johtama 50-miehinen valkoisten osasto oli asemissa Nivalan uudistilan talossa ja joen penkalla. Punaisten havaittua valkoisten asemat he ryntäsivät epäjärjestyksessä hyökkäykseen, jolloin valkoisten yhteislaukaus sai aikaan huomattavaa tuhoa punaisten joukoissa. 16 punaista kaatui ja punaiset lähtivät yhtä suuressa epäjärjestyksessä pakoon. Myös enemmistö valkoisista lähti yhteislaukausten kajahtaessa pakoon. Kaksi punaista jäi myös vangiksi. Toinen heistä lienee joko teloitettu heti tai sitten kuollut haavoihinsa ja toinen kuoli myöhemmin vankileirillä. Ahava oli yksin jäänyt suojaamaan omiensa pakoa ja poistui paikalta vasta useiden tuntien jälkeen.


text: Ahavan lähettämä Vihurin ja Eero Pakkalan johtama 80 tai 150-miehinen punakaartilaisosasto yritti ylittää rajan Paanajärven paikkeilla tavoitteenaan Kuusamon valtaus, mutta kohtasivat jääkäriluutnantti Väinö Nummelinin johtaman 125-miehisen Kuusamon suojeluskuntalaisista kootun osaston. Tappioita ei syntynyt kummallekaan puolelle, kun molemmat osapuolet lähtivät ensi laukausten jälkeen paniikissa pakenemaan tulosuuntiinsa. Taistelun tuloksena saivat punaiset kuitenkin ensimmäisen vankinsa, jolta saatujen tietojen perusteella päättivät jäädä asemiin Soukelon kylään odottamaan valkoisten hyökkäystä.


text: Valkoisista neljä tai kuusi miestä haavoittui. Punaiset eivät kärsineet tappioita.


text: Pietari Autin johtama 50-miehinen valkoisten joukko kohtasi Kivisalmella Tuorilan johtaman joko 40 tai 200 miehisen punaisten osaston. Valkoiset menettivät yhden miehen kaatuneena ja toisen haavoittuneena, tosin Tuorilan mukaan he olisivat löytäneet 12 valkoisen ruumiit. Punaisia kaatui valkoisten mukaan mahdollisesti kolme ja Tuorilan mukaan kaksi, joiden lisäksi viisi haavoittui.


text: Lauri Starkin johtama 250 tai 400 miehinen valkoisten osasto hyökkäsi punaisten vahvuudeltaan tuntematonta asemia kohden. Valkoisia kaatui taistelussa 32 ja haavoittui 22. Punaisia kaatui kaksi tai neljä. Taistelun jälkeen Willamo pettyneenä vaati, että näistä joukoista olisi arvalla valittava joka kymmenes pelkuruudesta ammuttavaksi.


text: Aleks Tuorilan johtama 200 miehinen punaisten osasto torjui Walleniuksen Soukelon kylän valtausyrityksen. Taistelussa punaiset eivät Aatsinkin ja Nevakiven mukaan kärsineet tappioita, mutta Vahtolan mukaan punaiset olisivat menettäneet yhden miehen kaatuneena ja toinen oli haavoittunut. Valkoisilta kaatui seitsemän miestä ja 18 haavoittui. Pakomatkansa aikana Wallenius ryösti Oulangan postikassan ja vei mukanaan venäläisen kunnankirjurin, jonka teloitti Suomen puolella.


text: Willamo yritti vielä edetä 550-miehisellä joukollaan kohti Kilislampea, jossa Ahavan johtama punaisten lukumäärältään tuntematon joukko oli puolustusasemissa. Seitsemän valkoista kaatui ja 23 haavoittui taistelussa, punaiset menettivät Harjulan mukaan joko kaksi tai neljätoista miestä kaatuneena ja seitsemän haavoittui, muut lähteet eivät kerro punaisten tappioista.


text: Soukelon toisen taistelun jälkeen punaiset yhteisestä päätöksestä siirtyivät ensin asemiin Tolvantojärvelle ja sittemmin Kanasen kylään. Myöhemmin he siirtyivät vielä lähemmäs Muurmannin rataa Santamäelle.


text: Punaisten vetäytymisen syistä. Vahtolan mukaan he olisivat säikkyneet Walleniuksen onnistunutta hyökkäävää taktiikkaa. Kun taas muiden lähteiden mukaan siihen olisi johtanut Spk:n ja Neuvostoviranomaisten toistuvat kiellot rajan ylittämisestä, myös kaikkien lähteiden mukaan lähestyvä kelirikko olisi tehnyt joukkojen huollon lähes mahdottomaksi. Punaisten vetäytymisen jälkeenkin oli Walleniuksella ongelmia saada Ruvan ja Soukelon kylät miehitetyiksi, sillä asevelvolliset kieltäytyivät menemästä rajan yli joko pelon takia tai koska katsoivat lain edellyttävän ainoastaan taisteluita Suomen rajojen sisällä.


text: Jo 1.huhtikuuta Lenin oli antanut määräyksen, jossa kielsi Suomen punakaarteja operoimasta Neuvosto-Venäjältä rajan yli Suomeen. Pian tämän jälkeen Tolvantojärven leiriin saapui venäläisiä sotilasviranomaisia ja 28.huhtikuuta mennessä punaiset olivat siirtyneet Kanasen kylään.


text: Santamäellä nälkiintyneet ja repaleisissa asusteissa majailleet punakaartilaiset miettivät sisällissodan päätyttyä punaisten tappioon omaa tulevaisuuttaan. Kotiin eivät kaikki uskaltautuneet valkoisen terrorin pelossa, eikä Siperian radalla sijainnut Buin siirtolakaan houkutellut. Äärimmäisyyslinjan miehet Tuorilan johdolla suunnittelivat jopa kesän tullen siirtymistä Suomeen sissisotaa harjoittamaan. Odotettiin myös punakaartin loppurahoja jotka saatiin vasta kesäkuussa. Ahava lähti toukokuussa Pietariin ottamaan selkoa tulevaisuuden vaihtoehdoista. Kävi ilmi, että tuossa vaiheessa neuvostohallitus antoi hyväksyntänsä punakaartilaisten yhteistyöhön englantilaisten kanssa. Lopulta Santamäessä perustettiin 9-10.kesäkuuta 1918 Muurmannin suomalainen legioona toimimaan Saksan ja sen liittolaisen Suomen hyökkäyksiä vastaan, sopimuksessa kiellettiin nimenomaisesti legioonan käyttö Neuvosto-Venäjän joukkoa vastaan.


title: Please Love Me Forever

text:
Please Love Me Forever on Bobby Vintonin kuudestoista studio albumi, joka julkaistiin 1967.
Albumista julkaistiin kaksi singleä "Please Love Me Forever" ja "Just as Much as Ever".
Albumilla on seuraavat cover versiot "Young Love", "It's All in the Game", "P.S. I Love You", "Who's Sorry Now" ja "After Loving You".
Albumit - Billboard (North America)
Singlet - Billboard (North America)


title: Voimistelu kesäolympialaisissa 1984

text: Voimistelu kesäolympialaisissa 1984 käsitti 14 telinevoimistelulajia, joista kahdeksan oli miehille ja kuusi naisille, sekä ensi kertaa rytmisen voimistelun henkilökohtaisen kilpailun naisille.


title: Take Good Care of My Baby

text:
Take Good Care of My Baby on Bobby Vintonin seitsemästoista studio albumi, joka julkaistiin 1968.
Albumin cover versiot ovat "I Apologize" ja "Serenade of the Bells."


title: Take Good Care of My Baby

text:
Albumit - Billboard (North America)
Singlet - Billboard (North America)


title: Marita Lange

text: Marita Lange (s. 22. kesäkuuta 1943 Halle) on itäsaksalainen kuulantyöntäjä ja olympiamitalisti. Hän saavutti urallaan olympiamitalin lisäksi kolme EM-mitalia.


title: Marita Lange

text: Lange hävisi vuosien 1966–1971 arvokilpailuissa ainoastaan Neuvostoliiton Nadežda Tšižovalle ja maannaiselleen Margitta Gummelille. Hän saavutti Budapestin EM-kilpailuissa 1966 pronssia tuloksella 16,96 m. Méxicon 1968 olympialaisissa hän saavutti Gummelin takana mutta Tšižovan voittaen hopeaa tuloksella 18,78 m. Ateenan EM-kilpailuissa 1969 hän saavutti pronssia tuloksella 18,56 m. Helsingin EM-kilpailuissa 1971 hän saavutti hopeaa tuloksella 19,25 m. Münchenin 1972 olympialaisissa Lange sijoittui kuudenneksi tuloksella 18,85 m. Myös Rooman EM-kilpailuissa 1974 hän sijoittui kuudenneksi tuloksella 18,60 m.


title: Margitta Pufe

text: Margitta Pufe (o.s. Ludewig, ent. Droese, s. 10. syyskuuta 1952 Gera, Thüringen) on itäsaksalainen yleisurheilija ja olympiamitalisti. Hän saavutti arvokisamitaleja kuulantyönnössä ja kiekonheitossa.


title: Margitta Pufe

text: Margitta Droese sijoittui Montréalin 1976 olympialaisissa kuulantyönnössä kuudenneksi tuloksella 19,79 m. Milanon EM-hallikisoissa 1978 hän saavutti kuulantyönnössä hopeaa tuloksella 19,77 m. Prahan EM-kilpailuissa 1978 hän saavutti hopeaa kiekonheitossa tuloksella 64,04 m ja pronssia kuulantyönnössä tuloksella 20,58 m. Moskovan 1980 olympialaisissa hän saavutti Pufe-nimisenä kuulantyönnössä pronssia tuloksella 21,20 m ja sijoittui kiekonheitossa viidenneksi tuloksella 66,12 m.


title: Margitta Pufe

text: Pufen uran parhaat tulokset olivat kuulantyönnössä 21,58 m (1978) ja kiekonheitossa 68,64 m (1979). Hänen ensimmäinen aviomiehensä oli viestijuoksun EM-mitalisti Michael Droese.


title: Autobianchi A112

text: Autobianchi A112 on italialaisen Autobianchin vuosina 1969–1986 valmistama kolmiovinen pikkuauto.


title: Autobianchi A112

text: A112-malli on etuvetoinen, ja moottori sijaitsee poikittain edessä. Auton mekaniikka on etupäässä peräisin Fiat 127 -pikkuautosta. Moottorina on 903 kuutiosenttimetrin nelisylinterinen rivimoottori, joka kehittää 42 hevosvoimaa kierrosnopeudella 6000. Manuaalinen vaihdelaatikko oli nelivaihteinen. Vuodesta 1978 oli tarjolla myös perusmoottorista suuremmaksi porattu 965 kuutiosenttimetrin kone, jonka vaihdelaatikko muutettiin myöhemmin viisivaihteiseksi.


title: Autobianchi A112

text: A112-mallia tehtiin myös urheilullisena Abarth-versiona, ensin 58 ja sitten 70 hevosvoiman moottoreilla. Alle 700 kilogrammaa painava auto ylsi näin yli 150 kilometrin tuntinopeuksiin.


title: Autobianchi A112

text: Autobianchi A112 -mallia valmistettiin kuutena eri mallisukupolvena yhteensä 1,25 miljoonaa kappaletta ennen kuin se korvattiin Autobianchi Y10 -mallilla, joka tunnetaan myös nimellä Lancia Y10.


title: I Love How You Love Me

text:
I Love How You Love Me on Bobby Vintonin kahdeksastoista studioalbumi, joka julkaistiin 1968.
Albumilta julkaistiin kaksi singleä: "I Love How You Love Me" ja "Halfway to Paradise".


title: I Love How You Love Me

text: Cover-versiot ovat "Those Were the Days", "Till" ja "Save the Last Dance for Me".


title: I Love How You Love Me


title: Marianne Adam

text: Marianne Adam (s. 19. syyskuuta 1951 Luckenwalde, Brandenburg) on entinen itäsaksalainen kuulantyöntäjä.


title: Marianne Adam

text: Adam sijoittui Münchenin 1972 olympialaisissa viidenneksi tuloksella 18,94 m. Rooman EM-kilpailuissa 1974 hän saavutti hopeaa neljännen mestaruutensa voittaneen Nadežda Tšižovan takana tuloksella 20,43 m. Montréalin 1976 olympialaisissa hän sijoittui neljänneksi tuloksella 20,55 m; Helena Fibingerová nousi viidennellä kierroksella hänen ohitseen pronssille työntämällä 12 senttimetriä pidemmälle.


title: Marianne Adam

text: Adam paransi kahdesti kuulantyönnön maailmanennätystä: elokuussa 1975 hän teki Itä-Berliinissä tuloksen 21,60 m ja toukokuussa 1976 Karl-Marx-Stadtissa tuloksen 21,67 m. Heinäkuussa 1976 hän menetti ennätyksen Bulgarian Ivanka Hristovalle.


title: Marianne Adam

text: Adam voitti sisäratojen EM-kilpailuissa kultaa Katowicessa 1975 tuloksella 20,05 m, hopeaa Wienissä 1979 tuloksella 20,11 m sekä pronssia Grenoblessa 1972 tuloksella 18,30 m ja Göteborgissa 1974 tuloksella 19,70 m.


title: Teuvo Ilmari Riki

text: Teuvo Ilmari Riki (17. syyskuuta 1916 Hausjärvi – 12. marraskuuta 1973) oli suomalainen upseeri ja diplomi-insinööri, joka työskenteli Merivoimien esikunnan laivanrakennustoimiston päällikkönä vuosina 1952–1970. Suomen ensimmäinen lujitemuovivene valmistettiin vuonna 1955. Teuvo Riki suunnitteli ja johti kyseisen ”lasimuoviveneen” valmistusta.


title: Teuvo Ilmari Riki

text: Riki suoritti diplomi-insinöörin tutkinnon Teknillisessä korkeakoulussa 1943. Armeijasta hän valmistui Merisotakoulun 14 merikadettikurssilta 1941 ja toimi sodan aikana panssari- ja miinalaivojen sekä sukellusveneiden parissa laivanrakennusinsinöörinä Merivoimien Esikunnassa. Hän oli teknillisenä johtajana Valkon Laiva Oy:ssä 1945–1947 sekä laivanrakennusinsinöörinä Valkossa ja Ruona Oy:ssä Raahessa 1947–1952. Tämän jälkeen hän siirtyi laivanrakennustoimiston päällikköksi Merivoimien Esikuntaan, josta siirtyi reserviin insinöörikomentajana vuonna 1970. Riki oli merivoimien alusten merikuntoisuuden pääkatsastajana ja luokitustarkastajana vuosina 1963-1968 sekä merivoimien kaaderi- ja apualusten pääsuunnittelijana vuosina 1952-1968. 1960- ja 1970-luvuilla hän työskenteli YK:n teknisenä asianatuntijana Alankomaissa, Yhdysvalloissa, Sveitsissä ja Indonesiassa.


title: Liesel Westermann

text: Elisabeth (Liesel) Westermann (s. 2. marraskuuta 1944 Sulingen, Ala-Saksi) on saksalainen kiekonheittäjä ja olympiamitalisti. Hän paransi neljästi kiekonheiton maailmanennätystä vuosina 1967–1969.


title: Liesel Westermann

text: Westermann saavutti Budapestin EM-kilpailuissa 1966 itäsaksalaiselle Christine Spielbergille 38 senttimetrin erolla hävinneenä hopeaa tuloksella 57,38 m. Méxicon 1968 olympialaisissa hän kilpaili maailmanennätyksen haltijana (62,54 m) ja saavutti hopeaa romanialaisen Lia Manoliun takana tuloksella 57,76 m. Ateenan EM-kilpailuissa 1969 hän ei voinut kilpailla Länsi-Saksan boikotoidessa henkilökohtaisia lajeja. Helsingin EM-kilpailuissa 1971 hän saavutti jälleen hopeaa tuloksella 61,68 m; kisan voitti maailmanennätyksen Westermannilta tuloksella 64,22 m vienyt neuvostoliittolainen Faina Melnik. Münchenin 1972 olympialaisissa Westermann sijoittui viidenneksi tuloksella 61,18 m. Rooman EM-kilpailuissa 1974 hän sijoittui seitsemänneksi tuloksella 57,40 m.


title: Liesel Westermann

text: São Paulossa 5. marraskuuta 1967 Westermann heitti ensimmäisenä naisena kiekkoa yli 60 metriä; tuloksellaan 61,26 m hän paransi yli 1,5 metrillä Tamara Pressin nimissä ollutta maailmanennätystä. Hän menetti toukokuussa 1968 ennätyksen Christine Spielbergille mutta otti sen jälleen nimiinsä heinäkuussa 1968 tuloksella 62,54 m. Hän paransi maailmanennätystä vielä kesäkuussa 1969 tulokseen 62,70 m ja syyskuussa 1969 tulokseen 63,96 m.


title: Liesel Westermann

text: Tokion universiadeissa 1967 Westermann voitti kiekonheiton tuloksella 59,22 m ja kuulantyönnön vaatimattomalla tuloksella 15,30 m.


title: New Yorkin maraton

text: New Yorkin maraton on New Yorkissa vuosittain järjestettävä maratonjuoksukilpailu. Se on osanottajamäärällä mitattuna yksi maailman suurimmista maratonkilpailuista. Vuonna 2006 kilpailussa oli 37 850 maaliintulijaa. New Yorkin maraton kuuluu World Marathon Majors -sarjaan.


title: New Yorkin maraton

text: New York Road Runners -seura vastaa kilpailun järjestämisestä. Ensimmäisen kerran New Yorkin maraton järjestettiin vuonna 1970 ja se juostaan marraskuun ensimmäisenä sunnuntaina. Kilpailu houkuttelee vuosittain useita ammattilaisia ympäri maailmaa ja se on myös suosittu harrastajien keskuudessa. Suuren suosion vuoksi osallistujat valitaan pääosin arpomalla.


title: New Yorkin maraton

text: Vuoden 2012 maraton peruttiin Hurrikaani Sandyn vuoksi.


title: New Yorkin maraton

text: Kilpailun alkuperäinen, vuonna 1970, juostu reitti kulki Central Parkissa. Nykyään reitti kulkee halki New Yorkin. Vuodesta 1976 sen lähtö on tapahtunut Verrazano-Narrows Bridgeltä. Sillalla kulkee normaalisti vain ajoneuvoliikennettä, mutta se suljetaan maratonia varten. Sillan jälkeen reitti kulkee Brooklynin halki. Puolivälin kohdalla kilpailijat ylittävät Pulaski Bridgen ja siirtyvät Queensiin, josta kilpailijat ylittävät Queensboro Bridgen ja saapuvat Manhattanille. Queensboro Bridgen ylitystä pidetään yhtenä reitin vaativimmista kohdista. Manhattanilla reitti kulkee pitkin First Avenueta, josta se poikkeaa Bronxiin Willis Avenue Bridgeä pitkin palatakseen Manhattanille Madison Avenue Bridgeä pitkin. Tämän jälkeen reitti kulkee Fifth Avenueta etelään Harlemin ja Central Parkin läpi. Kilpailun maali on Central Parkissa "Tavern on the Greenin" edessä.


title: New Yorkin maraton

text: Reitin aikaraja on 8,5 tuntia.


title: New Yorkin maraton

text: Vuodesta 2008 lähtien kilpailun lähtö on ruuhkien välttämiseksi tapahtunut erissä. Jokaisella kilpailijalla on kengässään tallennin, joka rekisteröi kilpailijan käyttämän ”nettoajan” siitä, kun hän ylittää lähtöviivan ja saavuttaa maalin. Reitille on sijoitettu mattoja, jotka tallentavat jokaisen juoksijan väliajat. Väliajat voidaan myös lähettää sähköpostissa.


title: Hollyoaks

text: Hollyoaks on brittiläinen television saippuaooppera, jota on esitetty vuodesta 1995 lähtien. Sarjan esityskanava on Channel 4. Sarjaa ovat Suomessa esittäneet MTV3, Sub ja Yle Areena.


title: Catherine Lough Haggquist

text: Catherine Lough Haggquist on kanadalainen näyttelijä, joka tunnetaan roolistaan Grace Harrisina televisiosarjassa "Rockpoint PD". Hän teki ensimmäisen ääniroolinsa animaatioon vuonna 2009 "issa".


title: Jolán Kleiber

text: Jolán Kleiber (o.s. Kontsek, s. 29. elokuuta 1939 Budapest) on unkarilainen yleisurheilija ja olympiamitalisti. Hänen päälajinsa oli kiekonheitto


title: Jolán Kleiber

text: Jolán Kleiber, silloiselta nimeltään Kontsek, saavutti Belgradin EM-kilpailuissa 1962 kiekonheitossa pronssia tuloksella 52,82 m. Tokion 1964 olympialaisissa hän sijoittui kiekonheitossa kuudenneksi tuloksella 54,87 m ja karsiutui kuulantyönnön loppukilpailusta. Budapestin EM-kilpailuissa 1966 hän sijoittui neljänneksi tuloksella 56,24 m. Méxicon 1968 olympialaisissa hän saavutti pronssia tuloksella 54,90 m. Helsingin EM-kilpailuissa 1971 hän sijoittui yhdeksänneksi tuloksella 55,06 m.


title: Jolán Kleiber

text: Budapestin universiadeissa 1965 Kleiber voitti kiekonheiton tuloksella 55,66 m.


title: Bodo Tümmler

text: Bodo Tümmler (s. 8. joulukuuta 1943 Toruń, Puola) on saksalainen keskimatkojen juoksija ja olympiamitalisti.


title: Bodo Tümmler

text: Tümmler voitti Budapestin EM-kilpailuissa 1966 kultaa 1 500 metrin juoksussa ajalla 3.41,9 ja saavutti 800 metrin juoksussa pronssia ajalla 1.46,3. Méxicon 1968 olympialaisissa hän saavutti 1 500 metrillä parhaana eurooppalaisena pronssia ajalla 3.39.0. Hän osallistui vielä Münchenin 1972 olympialaisiin mutta jäi 1 500 metrin juoksun välierässään viimeiseksi.


title: Bodo Tümmler

text: Tümmler voitti universiadeissa 1 500 metrin juoksun Budapestissa 1965 ajalla 3.46,2 sekä Tokiossa 1967 ajalla 3.43,4.


title: Vinton (albumi)

text:
Vinton on Bobby Vintonin yhdeksästoista studio albumi, joka julkaistiin 1969.
Albumilta julkaistiin kolme singleä: "To Know You Is to Love You", "The Days of Sand and Shovels" ja "No Arms Can Ever Hold You".
Albumilla on seuraavat cover versiot "This Guy's in Love with You", "When I Fall in Love", "Stand by Your Man", "It's a Sin to Tell a Lie", "Try a Little Tenderness" ja "May You Always".


title: Vinton (albumi)

text:
Albumit - Billboard (North America)
Singlet - Billboard (North America)


title: Gerhard Hennige

text: Gerhard Hennige (s. 23. syyskuuta 1940 Karlsruhe, Baden-Württemberg) on saksalainen 400 metrin aitajuoksija ja olympiamitalisti.


title: Gerhard Hennige

text: Hennige saavutti Méxicon 1968 olympialaisissa hopeaa 400 metrin aitajuoksussa ajalla 49,0 s – kisan voitti David Hemery maailmanennätysajalla 48,1 s – ja pronssia 4 × 400 metrin viestijuoksussa ajalla 3.00,5. Hän saavutti Ateenan EM-kilpailuissa 1969 pronssia 4 × 400 metrin viestijuoksussa ajalla 3.03,1. Päämatkalleen hän ei tuolloin osallistunut, koska Länsi-Saksa boikotoi kisojen henkilökohtaisia lajeja.


title: Milan Hnilička

text: Milan Hnilička (s. 25. kesäkuuta 1973 Litoměřice, Tšekkoslovakia) on tšekkiläinen jääkiekkomaalivahti, joka lopetti pelaajauransa vuonna 2010. Hnilička voitti urallaan maajoukkueessa kolme kertaa jääkiekon maailmanmestaruuden ja kerran olympiakultaa. Hän oli turnauksien ajan Tšekin parhaimpia maalivahteja ja hänet valittiin kerran arvokisojen tähdistökentälliseen.


title: Milan Hnilička

text: Hnilička aloitti pääsarjauransa kaudella 1989–1990, 16-vuotiaana, silloisen Tšekkoslovakian liigan Poldi Kladnossa. NHL-seura New York Islanders varasi hänet vuonna neljännellä kierroksella, josta vuosi myöhemmin hän siirtyi kauden ajaksi juniorisarja WHL:n Swift Current Broncosiin. Hän oli voittamassa keväällä 1993 WHL:n mestaruutta President’s Cupia. Lopulta Islanders ei nostanut Hniličkaa missään vaiheessa NHL-kokoonpanoonsa. Hän pelasi vuosina 1993–1995 ECHL:ssä ja IHL:ssä. Sopimuksensa päätyttyä hän päätti palata pelaamaan kotimaahansa ja Kladnoon.


title: Milan Hnilička

text: Hnilička siirtyi vuonna 1997 Sparta Prahaan, jossa pelasi kaksi kautta ykkösmaalivahtina. Hänen vakaa pelinsä herätti NHL:n kykyjenetsijöiden huomion ja hän suuntasi takaisin Yhdysvaltoihin. Hän teki vapaana agenttina sopimuksen New York Rangersin kanssa 22. heinäkuuta 1999. Vaikka vietti lähes koko kauden 1999–2000 Rangersin farmiseuran Hartford Wolf Packin riveissä, mies pääsi myös tekemään NHL-debyyttinsä. Hnilička äänestettiin AHL:n kuukauden maalivahdiksi maaliskuussa vuonna 2000. Hän voitti AHL:ssä yhdessä Jean-François Labbén kanssa Harry ”Hap” Holmes Memorial Award -palkinnon, joka myönnetään sarjan vähiten maaleja päästäneelle maalivahdille. Lisäksi hän voitti Calder Cupin.


title: Milan Hnilička

text: Hnilička allekirjoitti kesällä 2000 sopimuksen Atlanta Thrashersin kanssa. Hnilička ja hänen maalivahtiparinsa Damian Rhodes jakoivat työn Atlantassa. Vaikka Hnilička pelasi kaksi ottelua vähemmän kuin Rhodes, hän johti seuransa 12 kertaa voitolle. Kaudella 2001–2002 hän toimi joukkueensa selvänä ykkösmaalivahtina. 60 pelissä hänen torjuntaprosentikseen muodostui 90,8 ja maalikeskiarvo ottelua kohden oli 3,19.


title: Milan Hnilička

text: Hnilička pelasi kauden 2002–2003 puoliksi Atlantassa ja joukkueen farmiseurassa Chicago Wolvesissa ennen siirymistään Los Angeles Kingsin organisaatioon kaudeksi 2003–2004. Hän pelasi lähes koko kauden AHL:ssä.


title: Milan Hnilička

text: Seuraavat kolme kautta sekä osan neljännestä Hnilička pelasi Extraligan HC Bílí Tygři Liberec -joukkueessa. Hän voitti seurassa vuosina 2005 ja 2007 pronssia. Kesken kauden 2007–2008 Hnilička siirtyi Venäjän superliigaan HK Salavat Julajev Ufa -joukkueeseen, jossa hän voitti mestaruuden. Hän siirtyi tämän jälkeen takaisin HC Bílí Tygři Libereciin, jossa pelasi vielä kauden 2008–2009. Kaudella 2009–2010 hän palasi Sparta Prahaan, jossa pelasi enää kolme runkosarjaottelua. Kausi jäi hänen viimeisekseen pelaajana.


title: Milan Hnilička

text: Milan Hnilička pelasi ensimmäisen miesten arvoturnauksensa Kanada-cupissa vuonna 1991. Hän edusti maataan vuoden 1992 MM-kisoissa. Tšekkoslovakia voitti tuolloin kotikisoissaan pronssia. Samana vuonna hän edusti maataan Albertvillen talviolympialaisissa, josta Tšekkoslovakia voitti niin ikään pronssia.


title: Milan Hnilička

text: Seuraavan kerran Hnilička puki Tšekin paidan ylleen Suomessa järjestettyissä MM-kisoissa 1997, josta hän voitti pronssia. Tosin hän pelasi turnauksessa vain yhden ottelun. Seuraavan vuoden kisoissa Tšekki sai toisen perättäisensä pronssimitalin, mutta Hnilička ei pelannut yhtään ottelua. Hän pelasi vielä Naganon talviolympialaisissa 1998, josta Tšekki voitti kultaa.


title: Milan Hnilička

text: Vuoden 1999 Norjan kisoissa Hniličkan vastuuta lisättiin ja hän pelasi 12 ottelua torjuntaprosentilla 91,1 johdattamalla Tšekin kultaan. Seuraavan kerran hän edusti Tšekkiä Saksassa vuonna 2001, josta Hnilička voitti kultaa. Hänellä oli kisojen toiseksi parhaat torjuntatilastot heti Leonid Fatikovin jälkeen. Hnilička valittiin turnauksen parhaaksi maalivahdiksi ja median valitsemaan ensimmäiseen tähdistökentälliseen.


title: Milan Hnilička

text: Hän edusti maatan vielä vuoden 2002 Ruotsin turnauksessa. Samana vuonna Hnilička pelasi Salt Lake Cityn talviolympialaisten jääkiekkoturnauksessa viisi peliä.


title: Milan Hnilička

text: Hnilička palasi Tšekin maajoukkueeseen vuoden 2005 Itävallan turnaukseen, jossa hän pelasi yhden nollapeliottelun. Tšekki voitti turnauksesta kultaa. Seuraavan vuoden kisoista Tšekki voitti hopeaa. Hniličkan torjuntaprosentti oli 89,33. Samana vuonna hän voitti pronssia Torinon talviolympialaisista. Hän pelasi turnauksessa kolme peliä torjuntaprosentilla 87.76. Lisäksi hän pelasi vuoden 2008 MM-turnauksessa.


title: Ty Olsson

text: Tyler Victor "Ty" Olsson (s. 28. tammikuuta 1974 Halifax, Nova Scotia) on kanadalainen näyttelijä, joka tunnetaan muun muassa vierailevista rooleistaan televisiosarjoissa "Teoria miehistä" ja "Taisteluplaneetta Galactica", sekä ääniroolistaan Herryna animaatiosarjassa "Class of the Titans".


title: Ty Olsson

text: Olsson opiskeli näyttelemistä Ottawassa Canterbury High Schoolissa.